GENERAL VASILJEVIĆ NA SUĐENJU JOVICI STANIŠIĆU: Radmilo Bogdanović je rekao da on kontroliše Arkana, a Badža je postavljao ljude MUP Srbije u Hrvatskoj | Ekspres.net\nOdbrana Jovice Stanišića, optuženog za zločine u Hrvatskoj i BiH, tvrdila je danas pred haškim sudom da Stanišić 1991. nije imao uticaj na visoke oficire i vojne operacije JNA u Hrvatskoj, dok je svedok Aleksandar Vasiljević izjavio da o takvom uticaju nije bio obavešten.\n"Nisam imao informacije o takvom uticaju", rekao je penzionisani general Vasiljević (80), koji je tada bio načelnik Uprave za bezbednost JNA.\nVasiljević je izjavio da ni tadašnji predsednik Srbije Slobodan Milošević "nije imao kontrolu" nad vrhom JNA, odnosno ministrom odbrane Veljkom Kadijevićem i njegovim saradnicima.\nSvedok je, medjutim, ostao pri iskazu da je Stanišić, u to vreme pomoćnik načelnika Službe državne bezbednosti (SDB) Srbije, na jesen 1991. odlazio na ratišta u Istočnoj Slavoniji i sastajao se, nasamo, s komandantom Prve vojne oblasti JNA Životom Panićem.\nS druge strane, Vasiljević je tokom unakrsnog ispitivanja prihvatio sugestiju Stanišićevog branioca Vejna Džordaša da Stanišić na sastanku u Vukovaru početkom 1992. "nije kandidovao ni imenovao" pripadnike MUP Srbije koji su bili postavljeni za komandante tamošnje Teritorijalne odbrane.\n"Ako ih je neko kandidovao, onda je to bio Radovan Stojičić Badža, jer su to bili ljudi iz Resora javne bezbednosti (RJB) MUP Srbije, a ne SDB", kazao je Vasiljević.\nStojičić, koji je bio zamenik načelnika RJB MUP Srbije, 1991-92. je komandovao TO u SAO Slavonija, Baranja i zapadni Srem (SBZS).\nTu Teritorijalnu odbranu, "za koju su bili zaduženi Stojičić i predsednik SBZS Goran Hadžić", Vasiljević je, medjutim, nazvao "para-teritorijalnom odbranom", tvrdeći da ona nije bila pod komandom JNA, za razliku od teritorijalaca koji su na ratište bili upućeni iz Srbije, po odluci Predsedništva SFRJ.\nU Stojičićevoj TO postojale su i paravojne jedinice poput "Leve supoderice", naveo je Vasiljević.\nPripadnici "Leve supoderice" osudjeni su, mnogo kasnije, za streljanje oko 200 hrvatskih zarobljenika na farmi Ovčara kod Vukovara u novembru 1991.\nVasiljević je sugerisao i da je jedinica Željka Ražnatovića-Arkana bila deo Stojičićeve "para-TO" u Istočnoj Slavoniji, navodeći da o njenom uključenju u dejstva JNA nisu postojala pisana naredjenja oficira JNA.\n"U naređenjima komandanta Novosadskog korpusa Andrije Biorčevića nigde nema Arkana. To znači da je mu je komandovao neko drugi", rekao je svedok.\nVasiljević je tvrdio da je Radmilo Bogdanović - koji je do marta 1991. bio ministar unutrašnjih poslova Srbije, a potom šef skupštinskog odbora za Srbe van Srbije - u jednom intervjuu izjavio da "ima autoritet koji može kontrolisati Arkana", da je "Arkan pod njegovom jurisdikcijom" i "da će ga disciplinovati".\n"Na jednom sastanku u oktobru 1991. ja sam postavio pitanje čiji je Arkan i ko mu komanduje. Tadašnji načelnik SDB Srbije Zoran Janaćković rekao je da Arkan nije u MUP Srbije, a ministar unutrašnjih poslova Zoran Sokolović rekao je i da ne zna ko je Arkan. Ja sam im onda rekao da na sledeći sastanak pozovu Jovicu Stanišića, pa neka im on objasni ko je Arkan", ispričao je Vasiljević.\nSvedok je nastavio da je "Janaćković kazao da iza Arkana stoji neko iz Vlade Srbije, a ja sam zaključio da je to Radmilo Bogdanović".\nPre tog sastanka u Ministarstvu odbrane Srbije, Vasiljeviću je, kako je rekao, traženo da oružje ostavi na ulazu u zgradu.\n"Ja sam pitao: 'A kako vam Arkan ulazi naoružan?', a oni su mi rekli: 'Pa, niste vi Arkan'", opisao je general.\nNa sugestiju Stanišićeve odbrane, Vasiljević je Radmila Bogdanovića označio i kao glavnog čoveka "iz senke" koji je, preko Mihalja Kertesa, vodio naoružavanje Srba u Istočnoj Slavoniji.\nStanišić (68), koji je od 1992. bio šef SDB Srbije, i operativac te službe Franko Simatović-Frenki optuženi su za progon, ubistva, deportaciju i prisilno premeštanje Hrvata i Muslimana u Hrvatskoj i BiH, 1991-95.\nPrema optužnici, oni su formirali, obučavali, naoružavali i logistički snabdevali srpske paravojne snage, poznate kao "crvene beretke", koje su u Hrvatskoj i BiH počinile zločine.\nFormacija Ražnatovića-Arkana, odgovorna za brojna zlodela nad hrvatskim i muslimanskim civilima, po optužnici je tada bila u sastavu SDB Srbije i pod Stanišićevom i Simatovićevom kontrolom.\nGeneral Vasiljević na sudjenju Stanišiću i Simatoviću svedoči po obavezujućem nalogu suda, posredstvom video veze iz Beograda.\nStanišića i Simatovića uhapsile su i u Hag izručile vlasti Srbije na proleće 2003. neposredno posle ubistva srpskog premijera Zorana Djindjića.\nPosle prvog sudjenja, koje je posl jednog neuspelog pokušaja počelo 2009. prvostepeno veće Haškog tribunala oslobodilo je 29. maja 2013. Stanišića i Simatovića krivice po svih pet tačaka optužnice.\nsuđenje Haški Tribunal hag Jovica Stanišić ratni zločini Radovan Stojčić Badža general Aleksandar Vasiljević Radmilo Bogdanović


Beogradska berza: Visok promet, trgovano i dinarskom obveznicom EBRD | Gde Investirati\nBeogradska berza: Visok promet, trgovano i dinarskom obveznicom EBRD\nMay 31, 2018\tComments 0\nUkupan promet na Beogradskoj berzi iznosio je danas solidnih 207,2 miliona dinara (1,7 miliona evra).\nTome je uglavnom doprinelo trgovanje državnim dužničkim hartijama, ali i obveznicom Evropske banke za obnovu i razvoj denominovanom u dinarima.\nBELEX indeksi su se i danas kretali u suprotnim pravcima, tako da je BELEX15 zaključen u padu za 0,1 odsto na 739,77 poena, dok je BELEXlajn porastao za gotovo 1,0 procenat na 1.563,46 poena.\nNa tržištu akcija je zabeležena osrednja aktivnost investitora, a najveće interesovanje je, sudeći po prometu, vladalo za hartijama Komercijalne banke.\nObične akcije Komercijalne banke su istrgovane za 37,8 miliona dinara po prosečnoj ceni od 1.888 dinara, nižoj za 0,6 odsto u odnosu na prethodno trgovanje.\nNaftna industrija Srbije je, uz oporavak cene od 0,1 posto na 725 dinara, ostvarila trgovanje u iznosu od 6,4 miliona dinara, a rast vrednosti akcije je zabeležio i Impol Seval iz Sevojna za približno 0,1 posto na 3.003 dinara, uz realizaciju nešto manju od 0,6 miliona dinara.\nEnergoprojekt Entel je, uz neznatno jačanje cene na 13.805 dinara, isprometovan za 0,1 milion dinara, a toliki promet su ostvarile i preferencijalne akcije duvanske kompanije “Filip Moris”, koje su skočile za 3,2 procenta, zaključivši trgovanje na nivou od 3.200 dinara.\nGubitnikl dana je bio bečejski Sojaprotein, koji je pao za 2,0 posto na 194 dinara, uz slabu realizaciju.\nAkcije Aerodroma “Nikola Tesla” su takođe danas neznatno oslabile, spustivši se na 1.657 dinara, uz skromno trgovanje.\nDinarska obveznica Republike Srbije, serije RSO1478, koja dospeva u junu 2021. godine, ostvarila je promet od 90,3 miliona dinara, a obveznica Evropske banke za obnovu i razvoj iz Londona, EBRD01, denominovana u dinarima i sa rokom dospeća u decembru 2019. godine, zabeležila je promet od 70,6 miliona dinara.\nStrani investitoru su u ukupnom prometu na Berzi učestvovali sa udelom od 19,73 posto, dok je njihovo učešće u prometu na tržištu akcija iznosilo 88,31 procenat, pri čemu su u kupovini imali udeo od 84,6 odsto, a u prodaji 92 odsto.\nPrevious Ana Brnabić: Svi putevi biznisa vode u Srbiju\nNext MMF upozorava: Rizik zbog rasta kreditiranja\nSvetske berze: Cene akcija pale, previše nezvesnosti na tržištu\nCene akcija na svetskim berzama protekle su nedelje uglavnom pale pritisnute tinjajućim strahom po pitanju rasta globalne privrede, neefikasnosti stimulativnih mera centralnih banaka i neizvesnosti oko referenduma u Velikoj Britaniji.\nAzijske berze zabeležile rast, dolar pao\nNa azijskim berzama u četvrtak su cene akcija dostigle najviše nivoe u dve godine, dok je dolar oslabio nakon što je američki Fed nagovestio da će kamatne stope povećavati postepeno.\nSrednji kurs danas 118,2229 dinara za evro\nDinar u sredu ima približno istu vrednost prema evru kao u utorak i zvanični srednji kurs iznosi 118,2229 dinar za jedan evro, objavila je Narodna banka Srbije.


MALE BOGINJE STIGLE I U ZVEČANSKU: Oboleli i deca i zaposleni | Ekspres.net\nMALE BOGINJE STIGLE I U ZVEČANSKU: Oboleli i deca i zaposleni\n“Centar u Zvečanskoj, Ministarstvo za socijalna pitanja i Ministarstvo zdravlja su preduzeli sve predviđene mere u ovakvim slučajevima i ova situacija se nalazi pod kontrolom”, navodi se.\nMinistar zdravlja Zlatibor Lončar izjavio je u ponedeljak da nema drugog leka za male boginje osim vakcinacije.\n“Mislim da građani shvataju u kakvoj su zabludi bili slušajući neke koji su protiv vakcinacije, a koji nemaju veze sa medicinom pa smo došli do toga da imamo preminule od malih boginja. Država će učiniti sve što može, ali moramo da se vakcinišemo da bi izašli iz ovoga”, kazao je Lončar.\nTags decamale boginjezaposlenizarazaZvečanska\nHEROINE IZ ZVEČANSKE: Majke u borbi za svoju decu čine neverovatne stvari ENIGMA AUTIZAM: Integrativni pristup od najranijeg uzrasta daje rezultate DR PREDRAG KON: Epidemija malih boginja trajaće mesecima, sledi pojačanje uprkos povećanoj vakcinaciji POSLEDICA MALIH BOGINJA: Pacijent u Nišu dobio upalu mozga


GRADOVI - Kraljevo: Imenovana prva direktorka škole po novom Zakonu - Magazin Pressek\nKraljevo: Imenovana prva direktorka škole po novom Zakonu\nBy foto:pixabay/Wokandapix Četvrtak, 23. novembar 2017.\nMedicinska škola u Kraljevu dobila je novu direktorku, profesorku srpskog jezika i književnosti Biljanu Bojanić. Ona je ujedno i prvi direktor koji je na tu funkciju imenovan na osnovu odredbi novog Zakona o osnovama sistema obrazovanja i vaspitanja.\nKomisija za izbor Medicinske škole u Kraljevu sačinila je izveštaj o sprovedenom postupku, koji je sadržao dokumentaciju kandidata i potrebna mišljenja i sve dostavila organu upravljanja. Na osnovu izveštaja, Školski odbor škole je sačinio listu kandidata koji ispunjavaju uslove i za direktorku predložio Biljanu Bojanić, jedinog kandidata.\nS obzirom na rezultate rada i kompetencije pomenute kandidatkinje, ministar je samo potvrdio predlog Školskog odbora.\nMinistarstvo prosvete, nauke i tehnološkog razvoja istaklo je u saopštenju da su jedini uslov prilikom izbora bile kompetencije kandidatkinje i da su u potpunosti poštovana demokratska načela i procedure predviđene novim Zakonom.\nBiljana Bojanić će obavljati funkciju direktorke Medicinkse škole u Kraljevu četiri godine.\nJavni dug Srbije na kraju juna 59,7 odsto BDP\nTrio „Sveti” u kragujevačkom SKC-u\nBalkansko prvenstvo za juniorke u Čačku\nJagodina: Kontrola mostova kroz Pomoravlje


TV Most - Dimitrov traži podršku Atine za integracije u EU i NATO\nMakedonski ministar spoljnih poslova Nikola Dimitrov izjavio je da je u Atinu došao kako bi tražio podršku grčke vlade i javnosti na putu Makedonije ka članstvu u EU i NATO.\nS druge strane, šef grčke diplomatije Nikos Kocijas rekao da je ta zemlja otvorena da podrži napore Makedonije da se pridruži međunarodnim organizacijama, pod uslovom da dve zemlje reše spor oko imena makedonske države.\nDimitrov je na konferenciji za novinare posle susreta sa Kocijasom rekao da je njegova glavna poruka da traži podršku, a da je manje bitno ko će biti pobednik i ko će biti veštiji u predstavljanju argumenata.\n"Ovde sam da tražim podršku od grčke vlade i javnosti u Grčkoj, ono što nam je danas potrebno je ohrabrenje da hodamo uspravno na putu koji želimo da sledimo", rekao je Dimitrov.\nOn je naglasio da Makedonija nema skrivene agende i da želi da bude prijatelj Grčke, prenosi MIA.\nPrema njegovim recima, Makedonija je odlučna, bez obzira na to da li će imati otvorena vrata ka evropskoj budućnosti, da snažno radi na jačanju institucija i vladavini zakona.\nKada je u pitanju spoljna politika zemlje, rekao je on, prioriteti će biti oživljavanje procesa integracije u EU i NATO, ali i da Makedonija bude bolji sused i bliži prijatelj svim zemljama u neposrednom okruženju i širom regiona.\nDimitrov je naglasio da konkretnim koracima želi da izgradi "svežu, pozitivnu sliku" u regionu.\nGovoreći o merama za izgradnju poverenja između dve zemlje, šef makedonske diplomatije izrazio je uverenje da jednog dana u budućnosti neće biti granice, ukoliko se njegove zemlja priključi EU.


22. avgusta 2016. - Vrnjačka Banja\nDan: 22. avgusta 2016.\nHome > 2016 > avgust > 22\nPosted on 22. avgusta 2016. 22. avgusta 2016. by Nebojša Alimpić\nPonedeljak, 22. Avgust, 2016. |12:47|Izvor: Politika|Photo via Visual Hunt Ministarstvo poljoprivrede usvojilo novi Pravilnik o kvalitetu žita i pekarskih proizvoda Nova, jasnija pravila stupaju na snagu za dve godine i odrediće pod kojim uslovima pekari veknu mogu da nazovu ražanom, kukuruznom, heljdinom, speltinom…Jedno od najčešćih dilema – kakav hleb jedemo i da li to što kupujemo stvarno odgovara deklaraciji mogla bi da bude razrešena novim pravilima koje je država propisala za pekarsku industriju. Tako će, recimo, ražani hleb morati da…\nPokretanje biznisa – najpre izazov, a kasnije i stil života\nPosted on 22. avgusta 2016. by Nebojša Alimpić\nPonedeljak, 22. Avgust, 2016.|12:31|Izvor: Tanjug|Photo via VisualHunt.com Pokretanje sopstvenog biznisa nije lak posao, ali u isto vreme predstavlja izazov, kažu mladi ljudi koji su se odlučilio na taj korak, ističući i da im kasnije preduzetnicki duh postaje stil života, ali i da bi im određene olakšice na početku dobrodošle. Pokretanje sopstvenog biznisa nije lak posao, u isto vreme je i izazov, a ja sam u uzgoju koza pronašla ne samo budući posao od koga ću živeti već i novi stil…\nNiš dobio petu avio liniju – Viz er leti do Dortmunda\nPonedeljak, 22. Avgust, 2016.|12:23|Izvor: Beta|Photo credit: luvi via Visualhunt / CC BY-NC-ND Aerodrom “Konstantin Veliki” u Nišu dobio je još jednu, petu redovnu liniju i to do nemačkog grada Dortmunda, saopštila je avio-kompanija “Viz er” (Wizz air). Na svih pet relacija koje Niš povezuju sa svetom, saobraćaju avioni niskobudžetne madjarske avio kompanije “Viz er” (Wizz air). Portparol Javnog preduzeća “Aerodrom Niš” Ivanka Stanisavljević podsetila je da “Viz er” već leti iz Niša do Malmea, Bazela, Memingema i Ajndhovena. Avion kompanije…\nSa dobrom idejom do bespovratnih 300.000 EUR\nPosted on 22. avgusta 2016. by Nikola Beloica\nNedelja, 21.08.2016.|08:36|Izvor:Dnevnik|Foto:blackdeenlaw Pod okriljem Fonda za inovacionu delatnost raspisan je poziv za dodelu grantova teških do 300.000 evra konzorcijumima koji su sačinjeni od najmanje jednog privatnog mikro, malog ili srednjeg preduzeća, i najmanje jedne javne naučno-istraživačke organizacije. Obaveza konzorcijuma je da sufinansira projekat s kojim konkuriše sa najmanje 30 procenata ukupne njegove vrednosti, dok ostatak pokriva Fond – osim u slučaju kada je nosilac konzorcijuma srednje preduzeće, jer tada Fond obezbeđuje najviše do 60% iznosa celog budžeta. Važno je istaći…


Nikolić posle Sednice: Juče smo bili na ivici sukoba\nPredsednik Srbije Tomislav Nikolić izjavio je posle sednice Saveta za nacionalnu bezbednost, da je jučerašnji dan, kada je voz iz Beograda za Mitrovicu zaustavljen u Raškoj iz bezbednosnih razloga, bio na ivici sukoba.\nNikolić je rekao i da se jedinica ROSU, kako se izrazio „ne bi izvukla sa Jarinja“, ali da je pitanje „da li bi onda novinari danas izveštavali o sednici Saveta ili o žrtvama sukoba“.\nNikolić je izjavio i da je Srbija spremna da "pošalje oružane snage na Kosovo", ako srpsko stanovništvo bude ugroženo. "Ako budu ubijani Srbi, da", rekao je Nikolić upitan da li je Srbija spremna da pošalje svoju vojsku na Kosovo.\nNikolić je dodao da će Srbija postupati po svom Ustavu, po kojem je dužna da obezbedi “svaki pedalj teritorije”.\n“U tome smo složni, jedinstveni, i niko ne istupa iz tog korupsa... Svi smo jedinstveni da smo juče postupili dobro, ali da nema osnova za likovanje Albanaca. Svaki sledeći pokušaj završiće se jako loše”, zapretio je Nikolić.\nPredsednik je rekao i da mnogo država podržava stav Srbije, i da očekuje da se o celom slučaju izjasni i EU. Njegova sugestija je, kako kaže, da se od sada u Briselu pregovara samo o tome kako će voz iz Beograda da prođe do Mitrovice.


Šarović: Legitimno je, ali i opasno vraćati nadležnosti – Vijesti Online\nŠarović: Legitimno je, ali i opasno vraćati nadležnosti\nby Vijesti Online 15/12/2021, 07:59 999 Views\nPitanje povratka nadležnosti na nivo entiteta, za predsjednika SDS-a Mirka Šarovića je legitiman cilj, ipak Šarović ocjenjuje da je takva inicijativa opasna. “Smatram da je to čin koji može da izazove nesagledive poslijedice ako se krene u pogrešnom smijeru”, rekao je Šarović, dodajući da bilo koja pogrešna odluka može da dovede do spirale potpune krize koja je već sada intezivna.\n“Legitimno je da izađem i kažem da je ovaj Ustav BiH potupno nakaradan. Ali da li ja imam imam šanse, kako će na to reagovati druge strane, to je nešto drugo, ali je legitmno”, pitao je Šarović, dodajući da u NSRS SDS nije glasao jer nije želio da rizikuje, te pojasnio da je po njegovom mišljenju Dejtonski mirovni sporazum najbolje rješenje za RS.\nKomentarišući “Prijedlog rezolucije o zaštiti ustavno-pravnog poretka države BiH” koji se našao na današnjem dnevnom redu, Šarović je kratko poručio: “Očito da nema uslova za donošenje bilo kakve odluke ili bilo kakve deklaracije. Suviše je govorimo o bilo kakvoj rezoluciji ako u njoj ne učestvujem. Očito je da nema početne pripreme da bi bilo šta ušlo u parlamentarnu proceduru uključujući i ovu deklaraciju”.\nOsvrnuo se i na ranije prijedloge da CIK BiH na neki način sankcioniše političare koji krše Djeton.


TV Most - Martinović: Ko ne glasa za Anu Brnabić sam se isključio iz koalicije\nMartinović: Ko ne glasa za Anu Brnabić sam se isključio iz koalicije\nŠef poslaničke grupe SNS Aleksandar Martinović izjavio je da će ta poslanička grupa jedinstveno glasati za predlog da Ana Brnabić bude premijer, ali i podvukao da je stav te stranke da je potrebno da većinu za njen izbor obezbede stranke koje su bile na listi "Aleksandar Vučić - Srbija pobeđuje".\n"Stav najjače političke stranke SNS je da moramo da obezbedimo većinu u skupštini za izbor nove vlade, da tu većinu treba da obezbede one poslaničke grupe koje su bile na jedinstvenoj izbornoj listi Aleksandar Vučić, Srbija pobeduje", rekao je Martinović u izjavi Tanjugu.\n"Onaj ko ne bude glasao ili onaj ko se izjašnjava protiv Ane Brnabić kao kandidata za predsednika vlade, on se u stvari izjašnjava protiv Aleksandra Vučića. SNS ne želi da dopusti da je bilo ko ucenjuje, niti želimo da dopustimo političku situaciju da od bilo koga zavisimo", rekao je Martinović.\n"Jedan od najvažnijih događaja u političkom životu svake zemlje je izbor vlade. Onaj ko ne glasa za to, ma koliko da mu se ne dopadala određena personalna rešenja, u stvari ima problem sa politikom koju ta vlada namerava da vodi, a onaj ko je protiv politike vlade za koju se mi zalažemo teško da može da ostane ostane naš politički saveznik", rekao je on.\nNa pitanje da li stav JS Dragana Markovića Palme, koja je najavila da neće glasati za Anu Brnabić znači odlazak te stranke u opoziciju, Martinovć je rekao da je sa tačke gledišta elementarne političke logike "nelogično da ne glasate za izbor vlade, a da budete deo vladajuće koalicije".\nOno čime se mi trenutno bavimo u SNS i ono što je važno za nas, za stabilnost parlamenta i za stabilnost cele države, jeste pitanje da li izborna lista 'Aleksandar Vučić - Srbija pobeduje' može sama, bez bilo čije pomoći, da obezbedi većinu za izbor nove vlade", rekao je on.\n"Poslanici su izneli u diskusiji različita shvatanja i viđenja političke situacije, izneli mišljenja o budućoj predsednici vlade, ali ono što je suština to je da je posle sadržajne diskusuje donet zaključak da će poslanička grupa SNS potpuno jedinstveno, jednoglasno, punim srcem glasati za izbor Ane Brnabić i njenog kabineta, jer smatramo da je to u najboljem interesu Srbije", rekao je Martinović.\n"Tako da bi nova Vlada Srbije mogla da položi zakletvu već u četvrtak. To znači da će Srbija, ako sve bude išlo po planu, dobiti vladu u roku koje je definisan Ustavom", zaključio je Martinović.


EKO VIKINZI pomažu u Maglaju i Doboju\nČlanovi Udruženja za zaštitu rijeka, riječnih slivova i ekstremne sportove “EKO VIKING” Visoko Jasmin Ferhatović, Armin Šehović, Samra Džafić, Adnan Ferhatović i Mehmed Prelić angažirani su na pružanju pomoći i spašavanju stanovnika Maglaja i Doboja.\nKako saznaje “visoko.co.ba”, na poziv resornog Ministarstva, članovi “EKO VIKINGA” trenutno se nalaze na putu za Nemilu, općina Zenica gdje ih čeka helikopter Oružanih snaga BiH koji će ih prevesti na područje općina Maglaj i Doboj.\nPo potrebi navedenih općina koje su bukvalno potoljene izlijevanjem rijeke Bosne i ostalih pritoka, “EKO VIKINZI” će se priključiti akciji spašavanja najugroženijih stanovnika, koji se u posljednja 24 sata bore sa bujicom vode prouzrokovane višesatnim padavinama.\nPo riječima predsjednika Udruženja Jasmina Ferhatovića, “EKO VIKINZI” su cijeli dan bili angažirani u akciji spašavanja ugroženog stanovništva na području visočke općine, a sada su se bezrezervno stavili u službu pružanja pomoću sjevernom dijelu Zeničko-dobojskog kantona i općini Doboj u RS-u.\nInače, u proteklom periodu, svjedoci smo aktivnog učešća članova Udruženja “EKO VIKING” u mnogobrojnih akcijama spašavanja, kako izazvanih elementarnim nepogodama, tako i drugim nesrećama.\nOdgođena kola u rukometnim i nogometnim prvenstvima\nPoplava u BiH: građani prepušteni sami sebi


COR - Reforma LS i LJS\nJačanje kapaciteta lokalne administracije jedan je od ključnih preduslova za uspešan process pristupanja Srbije EU. Reforma javne uprave, kao složen i dugoročan process, nije samo pitanje teritorijalne i administrativne raspodele nadležnosti u državi i lokalnim zajednicama ili samo pitanje broja zaposlenih, već reforma uprave na svim nivoima predstavlja bitan uslov za uspeh reformi u drugim delovima društva. Ona treba da vodi uspostavljanju bolje organizovanog i naprednijeg društva u Srbiji.\nUvažavajući istorijski razvoj i karakteristike naše države, ova reforma treba da bude usklađena sa evropskim i svetskim kretanjima. Najvažniji svetski trendovi u razvoju savremenog društva koji imaju uticaja na strukturu državne i lokalne uprave, kao i na položaj javnog sektora su:\n• Prelazak sa industrijskog društva na informatičko (IT) društvo;\n• Prelazak sa nacionalne ekonomije na svetsku ekonomiju;\n• Prelazak sa kratkoročnog na dugoročno planiranje;\n• Prelazak od centralizma ka decentralizaciji.\nPostoje određeni trendovi u razvoju i organizovanju državne i lokalne uprave koji se na reformskom putu ne mogu izbeći, kao što su:\n• Traženje optimalnog nivoa zakonskog regulisanja javnog sektora sa stanovišta javnog interesa;\n• Shvatanje lokalne uprave kao javnog servisa građana, a ne kao pukog instrumenta vlasti;\n• Dekoncentracija državne uprave na centralnom nivou i delegacija vlasti sa centralnog ka nižim, odnosno lokalnim nivoima i decentralizacija sa ciljem da se javne usluge približe građanima;\n• Promene u odnosu lokalne uprave prema građanima, privatnom poslovnom sektoru i civilnom sektoru (nevladine organizacije), koje se postižu većom efikasnošću u radu, jačanjem pravne sigurnosti, efikasnijom primenom zakona i efikasnim sankcionisanjem učinjenih propusta, većom otvorenošću i javnošću u radu, pre svega dostupnošću informacija o svom radu.\nPrimena novih metoda u upravljanju JLS I LJS, pre svega, promenama u funkcijama i organizaciji rada, donošenju odluka i motivaciji javnih službenika, obavlja se, između ostalog, kroz:\n• Definisanje potreba racionalizacije i iznalaženje optimalnog načina organizacije obavljanja javnih poslova, sa optimalnim brojem izvršilaca, uz optimalne troškove;\n• Kreiranje mehanizama kontrole i odgovornosti;\n• Razvoj i primena informacionih tehnologija u oblasti lokalne uprave (E-uprava).\nKrajnji cilj reformskih napora je da se obezbedi visok kvalitet usluga građanima i stvori lokalna uprava koja će doprineti ekonomskoj stabilnosti i kvalitetu životnog standarda. Takođe, snažni administrativni kapaciteti na svim nivoima su važni da bi se izvukla puna korist iz saradnje sa EU.


Spremite se da pešačite: Nastavlja se protest taksista, bez saobraćaja u još nekim ulicama - 15.10.2019, Sputnik Srbija\nSpremite se da pešačite: Nastavlja se protest taksista, bez saobraćaja u još nekim ulicama\nU Beogradu će i danas biti održan protest taksista zbog poslovanja udruženja „Kar go“, 12. po redu. 15.10.2019, Sputnik Srbija\n08:28 15.10.2019 (Osveženo: 09:36 15.10.2019)\n© Tanjug / Filip KrainčanićProtest taksista u Beogradu\nU Beogradu će i danas biti održan protest taksista zbog poslovanja udruženja „Kar go“, 12. po redu.\nPrema najavama taksista, situacija na ulicama Beograda danas će biti slična jučerašnjoj, pošto će protesti biti nastavljeni po „radikalizovanim metodama“, u vreme kada počinje poslepodnevni špic, od 14 do 17 časova.\nKolona automobila sa novobeogradske strane će se prvo sliti na Gazelu, dok će druga potpuno blokirati Slaviju, ali i sve saobraćajnice u krugu od barem jednog kilometra.\nTo znači da će pored uobičajenih lokacija koje će biti zatvorene, poput Trga Nikole Pašića, Ulice kneza Miloša, Takovske, poteza od Slavije do Savskog trga, dela Bulevara kralja Aleksandra, saobraćaj biti potpuno paralisan u Bulevaru oslobođenja, Makenzijevoj, Beogradskoj, Kralja Milana i ostalim saobraćajnicama koje vode od Slavije u različite delove grada.


MACURI – TRADICIONALNE SVEČANOSTI ZA UNESKOVU LISTU - Japanorama\nMACURI – TRADICIONALNE SVEČANOSTI ZA UNESKOVU LISTU\n05/03/2017 08/04/2017 / ISTORIJA, TRADICIJA\nJapanska vlada će predložiti UNESKO-u da deset tradicionalnih svečanosti iz te zemlje budu stavljene na listu nematerijalne svetske kulturne baštine. U Japanu se svake godine održava nekoliko stotina tradicionalnih svečanosti, karakterističnih za pojedine oblasti, gradove, ili kvartove u velikim gradovima, koji se u toj zemlji nazivaju macuri. Na engleskom govornom području naziv macuri prevodi se rečju festival, mada bi pravi naziv možda bio svetkovina.\nOve svečanosti često se vezuju za pojedine istorijske događaje, svetilišta drevne vere šinto, ali i za budističke hramove. Ponekad se svetkovine odigravaju u celom gradu, a nekad su u vidu povorke sa učesnicima obučenim u tradicionalnu odeću iz daleke istorije. Jedna od deset predloženih svetkovina ovog puta je i Namahage macuri, koji se pred samu Novu godinu tradicionalno priređuje u oblasti Oga, u prefekturi Akita, na severu.\nTokom novogodišnje večeri, maskirani momci, sa grotesknim maskama, u ogrtačima od slame, sa drvenim noževima i vedricama u rukama, dolaze na kućna vrata, tražeći da vide decu, uz pitanja: “Ima li ovde neposlušne dece?”, ili “Da li ovde neko razmaženo dete plače?”. Deca se, naravno, plaše ovih “demona”, ali ih roditelji zato pokušavaju da umilostive, dočekujući ih u tradicionalnoj odeći i nudeći im tradicionalno piće sake i o moći, kolačiće od pirinča.


Gledaoci Prve glasali za seriju “Sulejman veličanstveni” : Crveni tepih\nGledaoci Prve glasali za seriju “Sulejman veličanstveni”\nPosle nedelju dana glasanja koju seriju žele da gledaju na Prvoj televiziji, gledaoci u Srbiji izabrali su “Sulejmana veličanstvenog”! Naime, Prva televizija pre nedelju dana raspisala je konkurs u kome su se tri turske i jedna hrvatska serija, takmičile oko ‘osvajanje srca’ srpskih gledalaca, tako da su isključivo gledaoci, putemSMS poruka glasali koju seriju žele da gledaju na televiziji narednih nekoliko meseci.\nSvaki dan u nedelji bio je rezervisan za jednu pilot emisiju određene serije, tako da su gledaoci u toku glasanja ujedno mogli da gledaju i seriju koju žele.\nU izboru su bile četiri izuzetne serije koje su obarale sve rekorde gledanosti u zemljama u kojima su se prikazivale: “Ezel”, “Sulejman Veličanstveni”, “Larin izbor” i “Plač violine”. U toku današnjeg dana, puštene su reprize serija dok su voditelji Danijela Jankov i Srđan Karanović uživo u studiju saopštavali preseke u glasanju.\nKonačni presek glasova u nedelju, 19.februara u 18.50h, pokazao je da su se gledaoci odlučili za “Sulejmana Veličanstvenog”, visokobužetni produkcioni spektakl smešten u istorijski okvir, sa glavnim glumcem Halitom Ergenčom u ulozi turskog osvajača.


Direktorica Federalnog zavoda za zapošljavanje, Helena Lončar posjetila Kantonalnu Službu za zapošljavanje Tuzla – JU Služba za zapošljavanje Tuzlanskog kantona\nDirektorica Federalnog zavoda za zapošljavanje, Helena Lončar posjetila Kantonalnu Službu za zapošljavanje Tuzla\nTuzla, 09.11.2016. godine\nDirektorica Federalnog zavoda za zapošljavanje, Helena Lončar u pratnji svojih zaposlenika iz odjeljenja za informatiku danas je posjetila JU Službu za zapošljavanje TK Tuzla.\nCilj posjete je unapređenje informacionog sistema Kantonalne Službe za zapošljavanje. Federalni zavod za zapošljavanje radi na izradi novog jedinstvenog informacionog sistema (JIS) za sve kantonalne službe za zapošljavanje u Federaciji BiH. Tuzlanski kanton je jedn od testnih korisnika, ali dok ne dođe do uspostave savremenog sistema, postojeći je potrebno nadograditi kako bi Služba mogla nesmetano pružati usluge, a termin za početak je utvrđen na današnjem sastanku.\nPored teme o informacionom sistemu, predstavnici Zavoda i Službe razgovarali su još i o Programima subvencioniranja zapošljavanja i samozapošljavanja. Lončar je obavijestila Službu o preostalim sredstvima i planiranim aktivnostima do kraja 2016. godine, kao i o planovima za 2017. godinu.\nDirektor Službe za zapošljavanje TK, Senad Muhamedbegović, predstavio je dosadašnje aktivnosti Službe vezane za reformski proces koji je Služba počela provoditi u septembru 2015. godine. Muhamedbegović je predstavnike Federalnog zavoda odveo u obilazak Biroa za zapošljavanje Tuzla koji je trenutno u završnoj fazi rekonstrukcije. Reformski proces Služba provodi u cilju unapređenja usluga nezaposlenim licima i poslodavcima, a uz stručnu i finansijsku pomoć Vlade Švicarske i Projekta zapošljavanja mladih YEP. Federalni zavod pruža veliku podršku reformi i takođe, surađuje sa Vladom i Projektom, pa su danas razmijenjena i pozitivna iskustva o tome.\nPrevious Post Prodavač (ž) – više izvršilaca


Sankcionišu besramne trgovce: Skinuto milion artikala zbog zloupotrebe korona virusa - Biznis Telegraf.rs\nSankcionišu besramne trgovce: Skinuto milion artikala zbog zloupotrebe korona virusa\nMnogi brendovi su aktuelni virus hteli da iskoriste, plasirajući lažne oglase i neetički podižući cene, međutim, najmoćniji onlajn servis za prodaju im nije ostao dužan\nAmazon uživa status jedne od najmoćnijih tehnoloških kompanija, a svakako je prvi u onlajn trgovini, pa može sebi da dozvoli ovaj "luksuz".\nNaime, obavestili su javnost da su povukli više od milion proizvoda kojima su cene naglo skočile zbog korona virusa, ili su oglasi bili lažni i irelevantni.\nAmazon ovo ponašanje određenih brendova tumači kao nemoralno, i naglašava da su od trgovaca uvek zahtevali precizne informacije kada je reč o poslovanju i opisu proizvoda.\nKažu da svi moraju da poštuju njihovu politiku o fer cenama (Fair Pricing Policy), što znači da ne smeju da formiraju značajno više cene (do 5 puta), nego što se mogu naći na drugim prodajnim mestima, jer to zbunjuje potrošače.\nMeđu milion artikala koji su povučeni svakako da se nalaze i zaštitne maske, ali ne samo to. Trgovci su nudili knjige koje podupiru strah, kao i preparate s vitaminom C, za koje su tvrdili da deluje protiv korona virusa.\nVeliki trgovinski objekti kao što su "CVS" ili "Walgreens" kažu da su u deficitu sa sredstvima za dezinfekciju, kao što su gelovi i maramice za čišćenje.\nOvo je deo mejla koji Amazon šalje svim trgovcima koji pokušavaju da prodaju "lek protiv korona virusa":\nOvim putem vas obaveštavamo da je sledeća stranica s proizvodom i njegovim opisom izbrisana, jer nema dokaza o onome što navodite u svojim marketinškim tvrdnjama, a što je povezano s izlečenjem od korona virusa. Proizvod koji prati medicinski marketing, po zakonu SAD, ne sme biti prodavan bez prethodnog odobrenja FDA.\nNije dozvoljeno da se ovaj artikal prodaje na sajtu Amazon.com. Vaša je obaveza da budete sigurni u to da je ono što nudite u skladu sa svim primenjivim zakonima, regulacijama i politikom Amazona.


Saopštenje za javnost Srpske napredne stranke – Kikinda Online News – Kikinda Online News\n,, Već nekoliko godina, nakon gostovanja na tribinama i emisijama, Željko Bodrožić uveseljava prisutno društvo hvaleći se da će „kad – tad prebiti Milenka Jovanova, jer ne može da ga podnese“. Sada je Bodrožić otišao i korak dalje i javno uputio iste takve pretnje putem svog tabloid – biltena.\nU drugačijim okolnostima, ovo bi bio alarm za tužilaštvo i policiju da reaguju i da sa osobom koja javno preti nasiljem postupe u skladu sa zakonom. U Bodrožićevom slučaju, međutim, ovo je poslednji momenat da na njegove vapaje reaguju psihijatri i da ovom čoveku sa ozbiljnim problemima ukažu neophodnu pomoć.\nSamo neko stručan možda može da pomogne osobi koja se ravna sa drugima po tome „ko je jači“, kao da je u petoj godini, a ne petoj deceniji života.\nSamo neko stručan možda može da pomogne osobi koja misli da su reciklirani tekstovi sa recikliranim fotografijama, sitne, bedne, pakosti, laži, ogovaranja i bezočna pljuvačina nekakvo novinarstvo.\nSamo neko stručan možda može da pomogne osobi koja i danas pamti šta joj je Milenko Jovanov rekao pre 18 godina, koja poput voajera ulazi na njegove naloge na društvenim mrežama i pedantno beleži svaki njegov politički korak, izjavu, televizijski nastup, pa čak i to kako se obukao i da li se ugojio, dok na takvu pažnju Jovanov odgovara ignorisanjem.\nSamo neko stručan možda može da objasni Željku Bodrožiću da njegova uobrazilja o sebi kao večnoj žrtvi više nikome nije zanimljiva i da to što mu je Milenko Jovanov kriv za niske tiraže, propalu novinarsku, političku i sportsku karijeru, ali i sve drugo što se dešava – od zemljotresa u Iđošu do Bregzita, nije više samo izgovor za sopstvene neuspehe i izopačen pogled na svet, već postaje ozbiljan poremećaj koji zahteva adekvatno lečenje. Zato ovim putem upućujemo javni apel svim ljudima koji su se Hipokratovom zakletvom obavezali da pomognu osobi kojoj je pomoć potrebna – ljudi, pomozite Željku, jer već sutra može biti kasno” – navodi se u saopštenju SNS-a, gradski odbor Kikinda.\nSaopštenje za javnost: Dušan Prekratić, član gradskog odbora Srpske napredne stranke u Kikindi – Kikinda Online News


Srpski igrači, koji igraju pripremne utakmice sa svojim NBA klubovima, polako ulaze u pravu formu pred start najjače košarkaške lige na svetu...\n„Majstori ratnih igara“ i ovog puta su dobili prednost u odnosu na sport. Sinoćna utakmica trećeg kola NLB lige između Crvene zvezde i Cibone, koja je odigrana u „Pioniru“, dobila je u hrvatskom Večernjem listu drugu dimenziju jer je u prvi plan istaknuto poreklo Zvezdinog košarkaša Mlađana Šljivančanina...\nJedan od najboljih košarkaša svih vremena, Šakil O’Nil na video-snimku objavljenom na sajtu jutjub, uz dizanje tri prsta poručio je svojim prijateljima, ali i svim gledaocima: Volim Srbiju! Snimak je napravljen 1. avgusta posle treninga Majami Hitsa u hali na Floridi, gde su „Šak ataka“ prijatelji Srbi...\nAko bi se kratka istorija jadranskih okršaja u „Pioniru“ gledala kao presudan faktor za ishod večerašnjeg derbija između Crvene zvezde i Cibone...\nDerbi trećeg kola NLB lige igra se večeras od 18 časova u Železniku, gde se u reprizi prošlosezonskog finala sastaju FMP i Partizan Igokea. Start sezone, u kome su domaćini ostvarili polovičan uspeh, a „crno-beli“ zabeležili obe pobede daje blagu ulogu favorita gostima iz Humske...\nVojvođani najneprijatnija iznenađenja\nPrva dva kola regionalne NLB lige donela su polovičan učinak srpskih klubova. Partizan Igokea i Crvena zvezda su ostvarili po dve pobede, dok su Hemofarm Štada i Vojvodina Srbijagas bez uspeha...\nGde je Hemofarm Stada stao proletos, u polufinalu plej-ofa Sinalko Superlige, nastavlja na premijeri ovogodišnje NLB lige protiv Crvene zvezde, sa umivenim timom i identičnim šampionskim ambicijama. S druge strane, „crveno-beli“ su, vođeni tanjim novčanikom, promenili „štraftu“ i sa blještavih ...\nPorazom od domaćina EP reprezentacije, Italije, košarkašice Srbije su značajno umanjile šanse da se nađu u četvrtfinalu. Izabranice Jovice Antonića ...\nJuriš na četvrtfinale\nNe događa se često da David pobedi Golijata, a upravo se to desilo u duelu košarkašica Srbije i Rusije, u meču drugog kola grupe F na EP u Italiji. Iako veliki favoriti, ne samo u međusobnom meču, već za osvajanje zlatne medalje, Ruskinje tokom čitavog meča nijednom nisu bile u vođstvu, a pogotkom...\nGlas javnosti, 29.09.2007.\nFavorit „broj jedan“ za komandu nad košarkaškim „orlovima“ smatra da je obaveza i čast da se kandiduje za selektora nacionalnog tima, ali se pribojava da će klanovi, koji vladaju u srpskoj košarci, lobirati za druge kandidate! Ako postane šef struke, Miroslav - Muta Nikolić takođe ističe da je dobra...\n« prva‹ prethodna…868788899091929394…sledeća ›poslednja »


Kurti u Albaniji: Za ujedinjenje nam treba zakon o referendumu - Kosovo Online\nKurti u Albaniji: Za ujedinjenje nam treba zakon o referendumu\n4. Mart 2021. • 13:28\nKako javlja specijalni dopisnik Kosovo Onlajn iz Albanije, Kurti je u Đirokastri, odakle je jedan od 3 poslanička kandidata Samoopredeljenja, na pitanje novinara govorio i mogućnosti ujedinjenja Kosova i Albanije.\n"Imamo prepreke. Ustav Kosova, Član 1 tačka 3 i Član 1 tačka 1 nisu u skladu, ali uz političku volju moramo doneti zakon o referendumu kako bi Kosovo i Albanija mogli da se ujedine u jedinstvenu državu", poručio je Kurti.\nKurti je dodao da je ponosan što je podsetio Điroksatru, gde je, kako je istakao, 4. decembra 1912. godine podignuta slobodarska zastava nezavisne Albanije, samo sedam dana nakon što je to u Valoni učinio Ismailj Ćemalji, nakon ostvarene nezavisnosti od Turske.\n"Danas sam ovde zajedno sa Krešnikom Merdžanijem koji kandidat za poslanika Samoopredeljenje u regionu Djirokastra, za izbore 25. aprila", poručio je Kurti.\nOn je dodao i da Samoopredeljenje za parlamentarne izbore u Albaniji ima 3 nezavisna kandidata i naglasio da je Albaniji potreban razvoj koji donosi zapošljavanje i pravdu koja ne dozvoljava korupciju.\nKurti je takođe podsetio da je tokom jučerašnjeg dana u Tirani imao razgovore sa predsednikom Albanije Iljirom Metom, premijerom Edijem Ramom i liderom opozicione Demokratske stranke Ljuzljimom Bašom.\nAljbin Kurti Albanija izbori\nAbazi: Kurtiju se u Albaniji dive, ali ga se i plaše\nLider Samoopredeljenja u Albaniji Bojken Abazi, koji se kandiduje u okrugu Tirana kao nezavisni kandidat na izborima 25. aprila, rekao je da je poseta Aljbina Kurtija Albaniji izazvala talas oduševljenja, prenosi Reporteri.\nBaša: Sa Kurtijem sam razgovarao o izazovima sa kojima se suočavaju Albanija i Kosovo\nMeta sa Kurtijem o jačanju saradnje Albanije i Kosova\nKurti na sastanku s Edijem Ramom


MERIDIANBET TIKET ZA EVROLIGU: Sjajne kvote na Zvezdu protiv Albe - Dan u Beogradu\nNaslovna » Izlasci » Sport » MERIDIANBET TIKET ZA EVROLIGU: Sjajne kvote na Zvezdu protiv Albe\nMERIDIANBET TIKET ZA EVROLIGU: Sjajne kvote na Zvezdu protiv Albe (fotografiju obezbedio Meridianbet)\nMERIDIANBET TIKET ZA EVROLIGU: Sjajne kvote na Zvezdu protiv Albe\nNeko drugi 19. novembar 2019. Sport Postavite komentar\nKošarkaši Crvene zvezde gostuju Albi u Berlinu, u meču 9. kola Evrolige koji je zakazan za utorak, 19. novembra 2019. od 20.00.\nCrveno-beli se nalaze u žestokom ritmu, u kojem će odigrati četiri teške utakmice u sedam dana. Duel sa Albom je treći po redu, i to posle dva vezana poraza od Asvela i Partizana.\nZvezda se nalazi u velikim problema i to je vrlo jasno… Dva dana posle poraza u večitom derbiju važi za apsolutnog autsajdera i Meridianbet kvota na dvojku u Berlinu je čak 3.10.\nMožda joj ta uloga i pomogne, jer bi crveno-beli rasterećni mogli da prikažu dobru partiju i počnu sa izlaskom iz krize. Prilikom sastavljanja tiketa treba znati da su u Beogradu ostali i Džejms Gist i Stratos Perperoglu, dok su u timu oporavljeni Derik Braun i Nikola Jovanović.\nPromena igračkog kadra može da bude plus i da razmrda ekipu koja je samo dva puta ove sezone u Evroligi postigla više od 80 poena. Ako Zvezda u Berlinu prebaci granicu od 80.5 poena, kvota je 2.20.\nTrener Andrija Gavrilović poveo je na put 14 igrača, jer ih čeka dupli program elitnog takmičenja. Odmah posle meča sa Albom idu u Kaunas gde će u četvrtak gostovati Žalgirisu.\nDo sada su Zvezda i Alba odigrali dva meča, oba 2015. u Top 16 fazi Evrolige. Alba je slavila na svom parketu 73:68, a Zvezda se revanširala sa 86:69.\nZa ovaj treći okršaj Meridian vam je spremio i specijal, sa uvek zanimljivim igrama i najboljim kvotama. Među njima su i sjajna kvota 30 da će Zvezda pobediti u svakoj četvrtini.\nJeste u lošoj formi, jeste da dupli program Evrolige dolazi u baš nezgodnom trenutku, jesu crveno-beli uzdrmani, ali košarka je sport u kojem je sve moguće.\nDa li će šok-terapija i izostavljanje Gista doneti rezultat? Da li će se to odraziti na broj skokova ili ukupno faulova? Možda vam baš to bude zanimljivo za vaš tiket.\nIli to da će Zvezda u Berlinu postići 100 ili više poena, što biste mogli da naplatite sa čak kvotom 20!\nTagovialba evroliga kk crvena zvezda kladionica klađenje košarka kvote meridianbet sport\nPrethodni Beograd – kandidat za zelenu prestonicu Evrope 2022. godine\nSledeći Veritas Technologies imenovan liderom u “Gartnerovom magičnom kvadrantu za 2019.” u domenu rešenja za bekapovanje i povraćaj podataka namenjenih data centrima…


Stotinu godina od rođenja Širli Džekson • Art-Anima\nStotinu godina od rođenja Širli Džekson\nNa današnji dan pre sto godina, u San Francisku je rođena američka književnica Širli Džekson, jedna od najznačajnijih autorki gotskog i psihološkog horora.\nSvojom kratkom pričom „Lutrija“ iz 1949. godine pridobija naklonost kritike, a deset godina kasnije objavljuje kultni roman „Ukleta kuća na brdu“ (1959), koji se smatra jednom od najboljih pripovesti o duhovima ikada napisanih.\nNjene romane „Sunčani sat“, „Ptičje gnezdo“, „Dželat“, „Put kroz zid“, „Ukleta kuća na brdu“ i „Oduvek smo živele u zamku“ karakteriše upotreba realističnog ambijenta za priče koje često sadrže elemente horora i okultnog.\nPored romana, objavila je i dve publicističke knjige: „Podizanje đavola“ i „Život među divljacima“. „Pođi sa mnom“ je zbirka priča, predavanja i dela romana na kojem je radila do 1965. godine, kada je umrla.\nNjena dela uticala su na brojne pisce, među kojima su Stiven King, Ričard Metison, Nil Gejmen i drugi.\n2007. godine ustanovljena je nagrada „Širli Džekson“, koja se dodeljuje za izvanredna dostignuća u oblasti književnosti psihološke neizvesnosti, užasa i mračne fantastike.\nPrevious Milan M. Ćirković o antropocenu na Institutu društvenih nauka\nNext Refesticon raspisao konkurs za priču o Knezu Vladimiru


Irfan Hamzagić novi je član Odbojkaškog kluba Radnički. 28-godišnji korektor biće glavni adut Kragujevčana u borbi za oba domaća trofeja naredne sezone. Hamzagić je svoje igračko ime izgradio u Odbojkaškom…\nPročitajte višeRadnički upecao „kapitalca“: Sa Hamzagićem u lov na trofeje\nJedan od najzapaženijih igrača Radničkog u sada već završenoj sezoni, Filip Janković, produžio je ugovor sa klubom, pa će biti uzdanica Kragujevčana i u narednoj sezoni. Janković je ponikao u…\nPročitajte višeFilip Janković produžio vernost Radničkom\nIskusni Raško Katić (39) nosiće dres Radničkog i u narednoj takmičarskoj sezoni. Nekadašnji reprezentativac Srbije biće od velike pomoći kragujevačkom klubu, koga od oktobra očekuju veliki izazovi u Košarkaškoj ligi…


J. Pešić | 05. jan 2019.\nUNS-u u RTS-u nije odgovoreno o kojim procedurama je reč, ko ih nije ispoštovao, kao i da li bi film „Srbija – 100 godina nakon Soluna“ bio emitovan da su one ispoštovane.\nNa pitanje UNS-a da li je ova potvrda dovoljan dokaz da se film „Srbija-100 godina nakon Soluna“ emituje, u RTS-u su rekli da to znači da su „zainteresovani“.\nPrema evidenciji Agencije za privredne registre (APR), ova firma je u 2014. bila neaktivna. Prema finansijskim izveštajima sa sajta APR-a u 2015. i 2016. i 2017. godini produkcija „Essentis“ nije isplaćivala novac fizičkim licima po osnovu autorskog i ugovora o delu, što znači da nije isplaćivala honorare.\n← Reagovanje Evropske federacije novinara, Saveta Evrope, OEBS-a i Vlade Srbije na istaživanje UNS-a o ubijenim i otetim novinarima na KiM


Sony CMTSBT40D mini linija cena, cene Srbija, prodaja Beograd Novi Sad Niš\nSony CMTSBT40D mini linija cene\nSony CMTSBT 40D Snaga:50watt mega bass cd-r/rw, dvd digitalni FM radio usb ulaz, bluetooth, nfc punjenje smartphona... specifikacija\nSnaga:50watt mega bass cd-r/rw, dvd digitalni FM radio usb ulaz, bluetooth, nfc punjenje smartphona\nEPonuda nije internet prodavnica već Vam omogućava da brzo i lako nađete Sony CMTSBT40D mini linija po najjeftinijoj ceni. Naš cilj je da kupci budu što bolje informisani o ponudi Sony mini linija CMTSBT40D na tržištu Srbije. Vrlo lako nalazite željeni proizvod za kategoriju Mini linije cene, ne morate da lutate od sajta do sajta za Sony Mini linije, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Sony CMTSBT40D mini linija sa PRODAVCEM. EPonuda ne može da garantuje potpunu tačnost specifikacije i slika za Sony CMTSBT40D mini linija. Pre kupovine, podatke za Sony mini linija CMTSBT40D proverite na sajtu PROIZVOĐAČA.


Pretnje učesnicima Parade ponosa - Gej strejt alijansa - Peščanik - Dev\nPretnje učesnicima Parade ponosa\nGej strejt alijansa07/09/2011\nGej strejt alijansa (GSA) obaveštava javnost da su na javnim mestima u Beogradu počele da se pojavljuju nalepnice sa datumom najavljene Parade ponosa (2.10.2011.) na kojima piše „Dolazimo“ ili „Stižemo“ i na kojima se nalaze crteži grupe huligana ili pojedinaca koji bacaju Molotovljeve koktele. Pored javnih mesta u Beogradu, promotivne fotografije ovih nalepnica se mogu naći i na forumima desničarskih i nacističkih sajtova kao što su „Srpski nacionalisti“ i „Stormfront“.\nZa GSA je van svake sumnje da su u pitanju direktne pretnje nasiljem upućene učesnicima predstojeće Parade ponosa. GSA zato zahteva od policije i svih nadležnih organa da hitno reaguju, pronađu i procesuiraju organizatore i izvršioce ove huškačke kampanje i spreče ih u nameri da ove pretnje pretvore u delo. Takođe, GSA zahteva od nadležnih gradskih službi da bez odlaganja krenu u otklanjanje ovih nalepnica sa zidova, telefonskih govornica i drugih mesta gde se nalaze.\nNa žalost, ovakve ili slične pretnje kada se radi o Paradi ponosa se ponavljaju već treću godinu za redom i uporno se ignorišu od strane nadležnih institucija a na njihovom rasvetljavanju se ne preduzimaju skoro nikakvi koraci. GSA zato ponavlja poziv nadležnim institucijama da se ozbiljno posvete prevenciji i sankcionisanju nasilja i da posebno u periodu pred Paradu ponosa i na dan njenog održavanja učine sve što je u njihovoj moći da se nasilje koje smo prošle godine imali ne ponovi.\nTakođe, GSA još jednom poziva sve nadležne državne organe da neodložno i efikasno krenu u sistemsku borbu protiv nasilja čija su meta LGBT osobe, druge manjinske grupe, ali i svi drugi građani našeg društva.\nInfo centar GSA, 07.09.2011.


Na adresi Mađar soa – Slobodni Mađar so | Autonomija\nNa adresi Mađar soa – Slobodni Mađar so\nTekstovi koji su jutros bili objavljeni na sajtu govore o tome da se list u poslednje vreme "udaljio od objektivnog novinarstva i da se bavi šminkanjem stvarnosti"\nInternetsko izdanje jedinog lista na mađarskom jeziku u Srbiji “Mađar so” (Magyar Szo) od jutros je bio preuzeo deo bivših novinara ovog lista, promenili su mu kompletan sadržaj, logo i naziv u “Slobodni Mađar so” (Szabad Magyar Szo).\nNa adresi www.magyarszo.com od jutros su se mogli naći samo tekstovi bivših glavnih urednika lista Čabe Presburgera i Petera Kokaija i novinara koji su tokom leta dobili otkaz u tom listu – Zoltana Vigija, Žakline Vigi Žoldoš i Kornela Bajtaija.\nU impresumu je kao vlasnik sajta naveden nekadašnji dopisnik “Mađar soa” iz Vašingtona Tibor Purger, koji je više od dve decenije pisao za ovaj list, a glavni urednik je Zoltan Vigi.\nTekstovi koji su jutros bili objavljeni na sajtu govore o tome da se list u poslednje vreme “udaljio od objektivnog novinarstva i da se bavi šminkanjem stvarnosti”, a ostavljena je i poruka da će “ovaj novi medij nastojati da to koriguje i da bude mesto gde će sloboda govora i štampe doći do izražaja”.\nDeo redakcije “Mađar soa” organizovao je tokom leta protest zbog političkih pritisaka na list.\nNovinari su tada, zajedno sa stručnom javnošću, upozoravali da list “Mađar so” trpi veliki politički pritisak i cenzuru od strane najjače mađarske stranke u Vojvodini, Saveza vojvođanskih Mađara (SVM).\nUrednik potvrdio preuzimanje portala Mađar soa\nZoltan Vigi, glavni urednik „Slobodnog Mađarskog soa“, portala koji je preuzeo adresu portala jedinog dnevnog lista u Srbiji na mađarskom jeziku „Mađar so“, izjavio je danas da adresa portala nije u vlasništvu „Mađar soa“ i da će ubuduće na njoj biti portal „Slobodni Mađar so“.\nVigi je agenciji Beta rekao da je vlasnik domena www.magyarszo.com bivši dopisnik Mađar soa iz Vašingtona Tibor Purger.\nOn je rekao da će na tom portalu raditi desetak novinara. „Za početak, neće svi biti potpisani imenom i prezimenom, dok se ne reši njihov status“, kazao je Vigi.\nTibor Purger je na portalu jutros objavio otvoreno pismo javnosti, u kojem je potvrdio da je on vlasnik tog internetskog domena i dodao da je „Slobodni Mađar so“ nastao kao reakcija na „brutalne“ smene urednika, na davanje otkaza novinarima, kao i na cenzurisanje mišljenja koje je drugačije od vladajućih političkih stavova.\n„Sloboda mišljenja je osnovno ljudsko pravo i na nju imaju pravo i nacionalne manjine. U društvu niko nema pravo da ućutkuje one koji drugačije misle. Manjinski mediji imaju pravo na pluralizam a ne na jednoumlje. Kritika treba da se uvažava i da se ima jasan stav prema mržnji. Treba stati na kraj politici zastrašivanja“, poručio je Purger.\nDodao je da je nakon 25 godina izveštavanja za Mađar so iz Vašingtona, uredništvo u aprilu ove godine bez obrazlozzenja prestalo objavljivati njegove tekstove.\nPurger je najavio da će ubuduće sarađivati sa Slobodnim Mađar soom.\nMađar so: Slede pravni koraci zbog preuzimanja sajta\nUpravni odbor Mađar soa (Magyar Szo), jedinog dnevnog lista na mađarskom jeziku u Srbiji, saopštio je da će preduzeti pravne korake zbog “otuđenja intelektualnog proizvoda”, odnosno zbog činjenice da je grupa bivših urednika i novinara preuzela internetsku adresu tog lista, kako bi objavljivala “Slobodni Mađar so”.\n“Mađar so onlajn je bio žrtva napada 23. oktobra ove godine, uklonjeni su sadržaji ranije stvoreni od strane Mađara so, a na sajtu www.magyarszo.com, koji je ranije u SAD registrovao (bivši dopisnik lista iz Vašingtona) Tibor Purger, preusmeravanjem postavljen sadržaj sa szabadmagyarszo.com. Mađar so će zbog toga preduzeti pravne korake”, piše u saopštenju.\nDodaje se da je u registraciji Mađar soa jasno napisano da je onlajn pojavljivanje svojina lista Mađar so, a Tibor Purger, Peter Kokai i Zoltan Vigi se optužuju da su “niskim hakerskim napadom oteli intelektualni proizvod Mađar soa, koji je deo javne imovine, i to ime domena i imejlove koji se završavaju sa @magyarszo.com”.\n“Cilj napada je bio dovođenje u zabludu čitalaca onlajn platforme Mađar soa i korišćenje intelektualnog proizvoda i imena Mađar soa i 70-godišnje aktivnosti, radi propagiranja političkih i ideoloških uverenja navedenih lica i njihovih saradnika”, navodi se u saopštenju.\nDodaje se da je reč o “dovođenju čitalaca u zabludu preusmeravanjem sajta” i ocenjuje se da je to “besprimerno podlo i nedostojno novinara, intelektualaca i ljudi duha”.\nUpravni odbor je poručio “drugoj strani” da je radi nezavisnosti i javnog interesa “trebalo da izgradi svoju veb stranicu, a ne da hakuje Mađar so onlajn”.\nU međuvremenu, Mađar so je svoj sajt preusmerio na adresu www.magyarszo.rs, umesto nekadašnje www.magyarszo.com.


Tihić: SDA ne prihvata predloženi Nacrt zakona o unutrašnjim poslovima FBiH - Visokoin.com\nTihić: SDA ne prihvata predloženi Nacrt zakona o unutrašnjim poslovima FBiH\n“Mi smo okupljeni oko Platforme koja tretira sva važna pitanja i mi smo se dogovorili šta trebamo raditi i saglasni smo da se trebamo koncentrisati na Platformu. Sva pitanja koja su mimo Platforme moraju biti dogovorena”, kazao je.\nNa današnjoj sjednici Predsjedništva SDA usvojena je i informacija o potpisanom Sporazumu o raspodjeli pozicija u Vijeću ministara Bosne i Hercegovine između SDA i SDP-a, a na temelju političkog dogovora predsjednika šest stranaka od 28. decembra 2011. godine.\nPrema Sporazumu, SDA su pripale dvije ministarske pozicije na koje je Predsjedništvo Stranke predložilo Sadika Ahmetovića za ministra sigurnosti, a Muhameda Ibrahimavića za ministra odbrane Bosne i Hercegovine.\nKandidat SDA za zamjenika ministra finansija i trezora BiH je Fuad Kasumović.


Pakistan: Musharraf ne planira podnijeti ostavku\nOpozicioni političari, uključujući i bivšeg premijera Nawaza Sharif-a iz Pakistanske muslimanske lige, pozvali su predsjednika Pakistana Perveza Musharrafa da podnese ostavku. Reagirajući na te pozive gospodin Musharraf je izjavio je da je naciji potrebna harmonična koalicija nakon parlamentarnih izbora na kojima su dvije opozicione partije odnijele ubjedljivu pobjedu nad njegovom partijom i pozvao na jedinstvo vlade. U članku objavljenom danas u Wall Street Journal-u, Musharaff je naveo da ne planira odstupiti sa predsjedničke funkcije i da zemlju mora povesti u pravcu stabilne demokratske vlade u Pakistanu.\nTakođer danas, uhapšeni pakistanski advokat Aitzaz Ahsan je upozorio da će njegove kolege advokati nastaviti prosvjede ukoliko vlada ne vrati na radna mjesta sudije Vrhovnog suda, koji su otpušteni prošle godine u novembru kada je predsjednik Musharraf proglasio vanredno stanje u Pakistanu.\nOcjenjujući rezultate parlamentarnih izbora u Pakistanu predsjednik SAD George Bush je rekao da ih vidi kao pobjedu u ratu protiv terorizma i izrazio nadu da će nova vlada nastaviti savezništvo Pakistana sa SAD. Gospodin Bush je istakao da, uprkos poraza partije predsjednika Perveza Musharaffa, cijeni činjenicu da je Musharaf uradio ono što je trebalo da učini - ukine vanredno stanje u Pakistanu i omogući održavanje izbore. Pakistan i SAD imaju zajedničke interese i američki predsjednik se stoga nada, kako je rekao, da će Pakistan i dalje ostati jedan od ključnih saveznika u globalnoj borbi protiv terorizma.\nPosmatrači Evropske unije, kao i američki posmatrači i senatori koji su u vrijeme izbora boravili u Pakistanu, kompletan izborni proces ocijenili su kredibilnim.


Na Fakultetu bezbednosti, uspešno završena još jedna stručna obuka „Procena rizika u zaštiti lica, imovine i poslovanja“ - Centar za analizu rizika i upravljanje krizama\n25/12/2012 2 min read\nU saradnji Centra za analizu rizika i upravljanje krizama i Fakulteta bezbednosti- Inovacionog centra, realizovana još jedna stručna obuka „Procena rizika u zaštiti lica, imovine i poslovanja“. Ovo je šesta po redu stručna obuka koja se organizuje za fizička lica i predstavnike organizacija po Nacionalnom standardu za procenu rizika u zaštiti lica, imovine i poslovanja(SRPS A.L2.003) na osnovu koje će sertifikaciona tela, akreditovana u skladu sa Zakonom o akreditaciji, vršiti sertifikaciju kompetentnosti osoba za poslove procene rizika u zaštiti lica, imovine i poslovanja. Studenti su ovog puta imali mogućnost da zajedno sa ljudima iz privrede ovu stručnu obuku pohađaju po ceni koja je za njih bila znatno niža od tržišne (čak 50% ). Na taj način pružena im je mogućnost da kroz stalnu interakciju sa predavačima, kao i ostalim učesnicima kursa koji već rade na poslovima bezbednosti, razmenjuju mišljenja, iznose svoje predloge i tako doprinesu još efikasnijoj realizaciji kursa.\nSam program stručne obuke koji uključuje teorijski i praktični deo vezan je za upoznavanje i ovladavanja sadržajem nacionalnog standarda za procenu rizika u zaštititi lica, imovine i poslovanja. Nakon uspešno završene obuke kandidati su dobili Uverenje o završenoj stručnoj obuci, priručnik „Procena rizika u zaštiti lica, imovine i poslovanja“, točak rizika kao i potrebne materijale koji će im pomoći u daljem radu.\nCena pohađanja kursa iznosi 25.000din za zaposlene i 12.500din za studente osnovnih akademskih, master i specijalsitičkih studija, kao i za nezaposlene svršene studente Fakulteta bezbednosti.\nTags: Fakultet bezbednosti obuka


"Identifikovano je i predato porodicama 20 tela, a jedna osoba još nije identifikovana. To je stanje do 15.00 časova", rekla je agenciji Beta Natalija Spirova Kodrić, načelnik Sektora MUP za odnose sa javnošću.\nGrad Skoplje je odlučio da porodicama isplati pomoć od po 3.000 evra za svakog stradalog u velikom nevremenu koje je pogodilo glavni grad Makedonije.\nNa vanrednoj sednici gradske skupštine gradonačelnik Koce Trajanovski je ocenio da je sinoćnje nevreme "bilo kao vodena bomba koja je bačena na Skoplje".\nVladi Makedonije je predloženo da uvede vanrednu situaciju u Skoplju i Tetovu, gradovima koje je pogodilo nevreme.\nEvropski komesar za proširenje Johanes Han na Tviteru je izrazio saučešće za žrtve poplava i rekao da Evropa stoji na raspolaganu za pomoć.\nGrađani Skoplja su se organizovali preko društvenih i skupljaju humanitarnu pomoć za stradale.\nU jučerašnjem nevremenu bilo je zaglavljeno oko 70 vozila zbog odrona na putu Stajkovi – Radišani. Odrona je bilo i na oblaznici Đorđe Petrov prema Stenkovcu.\nPrema podacima policije, u elementarnoj nepogodi koja je u subotu popodne zahvatila Skoplje i njegovu okolinu pričinjena je velika šteta: srušene su i poplavljene kuće i vozila.\nFOTOGALERIJA: Skoplje tokom i nakon nevremena\nUlice Skoplja tokom i nakon nevremena\nNevreme koje je pogodilo Skoplje i druge gradove Makedonije je trajalo nekoliko sati i bilo je praćeno jakom kišom i snažnim grmljavinama.\nNajteže su pogodjena naselja Stajkovci i Čento (ranije Sindjelić), gde je nadošla voda izazvala odrone i poplavila kuće.\nNa području Skoplja u toku noći palo je 93 litra kiše na kvadratni metar, a u prvih dva sata nevremena registrovano je više od 800 gromova.\nVeći deo glavnog grada Makedonije je bio poplavljen, voda je ušla u podrume stambenih zgrada, poplavila Klinički centar, kidala drveće, a mnogi građani su bili zaglavljeni u vozilima na podvožnjacima i raskrsnicama u nižim delovima grada.\nMeteorolozi saopštavaju da će Makedonija i u nedelju biti pod uticajem vlažne i nestabilne vazdušne mase sa Mediterana, koja će u popodnevnim i večernjim satima izazvati nestabilno vreme praćeno kišom i grmljavinom.


Polovni Varta ostale komponente oglasi za prodaju - Mascus Srbija\nNalazite se ovde: Mascus Srbija > Šumarska oprema > Priključci > Ostale komponente > Varta\nPower Line Startbatteri / Käynnistusakku / B (1)\nPolovna Varta ostale komponente na prodaju\nPregledaj oglase polovnih Varta ostale komponente oglasa na prodaju. Možete sortirati Varta ostale komponente oglase po ceni, godini proizvodnje ili državi. Koristite levu navigaciju da biste suzili pretragu ili pročitajte više ot Varta ostale komponente u odeljku Brendovi.\nOvde je kompletna lista lista polovnih Varta ostale komponente za prodaju. Ako zelite da vidite neki oglas, kliknite na polje za potvrdu pored tog oglasa, dodajte ga u omiljene oglase ili ga uporedite sa nekim drugim oglasom. Ako zelite detaljniju pretragu, idite na vrh strane i koristite opciju “nova pretraga”.


Imali smo drugi BDP u regionu, sada nazadujemo - Istinomer\n“Za vreme Vlade Mirka Cvetkovića smo bili drugi po BDP-u u regionu, a danas nazadujemo. Danas smo lošiji od Kosova četiri puta, od Bosne nekoliko puta.”\nhttps://www.istinomer.rs/izjava/imali-smo-drugi-bdp-u-regionu-sada-nazadujemo/ 2015-11-25 3 5 0 Poluistina Istinomer\nPredsednik Socijaldemokratske stranke Boris Tadić ocenio je da su se ekonomski pokazatelji Srbije pogoršali u poređenju sa zemljama regiona od kad je na vlasti Srpska napredna stranka (SNS).\nIstinomer je analizirao realni rast BDP-a za Albaniju, Makedoniju, Bosnu i Hercegovinu, Hrvatsku, Kosovo i Srbiju od 2009. do 2015. godine. Vlada Mirka Cvetkovića formirana je 8. jula 2008. godine i mandat joj je trajao do 27. jula 2012. kada je nakon parlamentarnih izbora formirana nova Vlada na čelu sa Ivicom Dačićem. Na izborima 2008. ubedljivu pobedu je odnela lista „Za evropsku Srbiju“ koju je upravo predvodio Boris Tadić – u to vreme lider vladajuće Demokratske stranke i predsednik Srbije. Istinomer je kao izvor koristio bazu podataka Svetske banke i prognoze o privrednom rastu ove institucije iz septembra 2015. godine. Istinomer je takođe zatražio od Borisa Tadića pojašnjenje izjave i informacije o izvoru podataka koji je osnov njegove izjave.\n„Zvanični podaci Ministarstva finansija Republike Srbije o kretanju BDP-a za period 2008-2011, za zemlje regiona podaci preuzeti sa platforme KNOEM-a. Izvor, knjiga M. Cvetkovića Argumenti i predrasude, izdavači Dan Graf i Službeni glasnik 2012, strana 61. Podaci za region uporedne analize BDP-a, izveštaj IMF za 2015. godinu“ navodi se u odgovoru medija centra SDS Istinomeru.\nIstinomer nije mogao da pronađe spomenutu platformu, a u SDS su nam precizirali da se svi podaci i izvori podataka na koje se pozivaju nalaze u knjizi bivšeg premijera Mirka Cvetkovića. Istinomer nije imao uvid u spomenutu knjigu jer smatramo da su baze međunarodnih institucija Svetske banke i MMF, kao i Ministarstva finansija Srbije pouzdan i merodavan izvor podataka o svim ekonomskim indikatorima, uključujući i rast BDP-a. Ako uporedimo bazu podataka MMF i Svetske banke, jasno je da se podaci MMF i Svetske banke gotovo uopšte ne razlikuju, s izuzetkom podataka za BiH za 2009 (Prema MMF rast BDP -2,7 odsto, dok Svetska banka navodi -2,9 odsto), i Hrvatsku za 2011 (Prema MMF -1,1 odsto, dok Svetska banka navodi -0,9). Takođe, MMF za Srbiju u 2015. predviđa rast od 0,7 odsto, a Svetska banka 0,5 odsto. Međutim, te razlike ne utiču na redosled zemalja regiona u ostvarenom rastu BDP-a, o čemu je Tadić u svojoj izjavi govorio.\nIstinomer je u obzir uzeo samo cele godine mandata Vlade Mirka Cvetkovića, dakle 2009, 2010, i 2011. godinu. Podaci pokazuju da je bivši predsednik Srbije Boris Tadić delimično u pravu, i to u delu izjave koja se odnosi na rast BDP u ovoj godini. Kako ukazuju podaci Svetske banke, Srbija će u 2015. po stopi rasta bruto domaćeg proizvoda (BDP) biti na poslednjem mestu na Zapadnom Balkanu. Ova međunarodna institucija je prognozirala da će srpska privreda u 2015. godini zabeležiti skroman rast od 0,5 odsto što je u poređenju sa okruženjem, nekoliko puta lošiji rezultat od susedne Bosne i Hercegovine (1,9 odsto) ili Kosova za koje se vodi posebna statistika (3,0 odsto). Dakle, kad je reč o oceni rasta BDP-a Srbije za ovu godinu – Boris Tadić je u pravu. Čak i ako u obzir uzmemo prognozu druge relevantne institucije na koju se poziva Tadić – MMF – da će Srbija u 2015. zabeležiti rast od 0,7 odsto, bivši predsednik Srbije ima pravo kad je reč o krajnjem učinku srpske ekonomije u ovoj godini.\nMeđutim, ako govorimo o ekonomskim rezultatima Vlade Mirka Cvetkovića u kojoj je DS bila vodeća stranka, predsednik Socijaldemokratske stranke nije u pravu. Uporednom analizom može se zaključiti da Srbija ni u jednoj posmatranoj godini nije bila druga u regionu po ostvarenom rastu BDP-a, kako to tvrdi Tadić. U 2009. bolji rezultat od Srbije (-3,1 odsto) imale su Albanija (+3,4 odsto) koja je i jedina zabeležila rast, zatim BiH sa nešto manjim padom (-2,9 odsto) i Makedonija koja je imala takođe negativan rast od -0,4 odsto.\nAko se govori o 2010. godini, Srbija ima pozitivan rast od 0,6 odsto, ali su čak četiri zemlje ostvarile veći rast BDP-a: Albanija 3,7 odsto, Makedonija 3,4 odsto, Crna Gora 2,5 odsto i BiH 0,7 odsto. U 2011. trendovi su slični: Srbija opet beleži blagi rast od 1,4 odsto, ali su tri suseda imala bolje pokazatelje o privrednom rastu: Albanija 2,5 odsto, Crna Gora 3,2 odsto i Makedonija 2,3 odsto. Iako Istinomer smatra da 2008. godina nije godina mandata Vlade Mirka Cvetkovića jer je njegov kabinet formiran na pola godine, analiza tih podataka takođe pokazuje da Srbija nije bila na drugom mestu, iako se tada mogla pohvaliti značajnim privrednim rastom. Prema podacima Svetske banke, sa rastom od 5,4 odsto, Srbija je bila iza Makedonije (5,5 odsto), Crne Gore (6,9 odsto) i Albanije (7,5 odsto).\nIz prethodno navedenog, izjavu predsednika Socijaldemokratske stranke ocenjujemo kao poluistinu. Boris Tadić je u pravu kad je reč o privrednom rastu Srbije u ovoj godini u poređenju sa zemljama u okruženju, ali ne i kada je reč o rastu BDP-a u vreme mandata Vlade Mirka Cvetkovića.\nMMF BDP privredni rast Svetska banka SDS Mirko Cvetković


Pet stvari koje su obeležile godinu u oblasti klimatskih promena - Život - Dnevni list Danas\nPočetna » Život » Pet stvari koje su obeležile godinu u oblasti klimatskih promena\nKlima101.rs/Nemanja Milović01.01.2021. 10:14\nKada je krajem februara pandemija novog korona virusa počela nezaustavljivo da se širi planetom mnogi su opravdano brinuli da li će sve druge teme, ma koliko važne bile, u potpunosti nestati sa radara dok se svet bori sa novom bolešću.\nMeđutim, iako je pandemija događaj koji je u svakom smislu obeležio godinu za nama, utisak je da svet nije zaboravio na klimatske promene i njihovu važnost.\nIako su brojne aktivnosti ove godine stavljene „na pauzu”, klimatske promene su nastavile da se odvijaju na način na koji nas naučnici već godinama upozoravaju. Tako su u ovoj godini zabeleženi brojni vremenski ekstremi poput izuzetno visokih temperatura koje su beležene širom Arktika tokom cele godine, ili rekordne sezone urgana na Atlantiku, piše Nemanja Milović za portal Klima101.rs.\nU isto vreme, iako preokupirani kovidom, građani, države i poslovni sektor često su isticali važnost klimatskih promena.\nNa kraju kada se svedu svi računi, vrlo je moguće da ćemo ovu godinu, pored pandemije, pamtiti i po velikom povećanju ambicije za borbu protiv klimatskih promena pošto su u ovom trenutku čak 127 država na neki način najavilo dostizanje ugljenične neutralnosti do sredine veka.\nU nastavku vam predstavljamo pet stvari koje obeležile oblast klimatskih promena u prošloj godini.\n„Zeleni oporavak” od posledica pandemije korona virusa\nLjudi aktivni u sferi klimatskih promena odmah su u tome prepoznali priliku da se novac uloži u mere koje bi smanjile emisije gasova sa efektom staklene bašte i da se time reše dva problema jednim udarcem, ali postojala je bojazan da će ova prilika biti propuštena.\nNa sreću, mnoge države su prepoznale ovu priliku, pa su tako mnogi šefovi država u svojim govorima naglašavali važnost održivog ekonomskog oporavka.\nDa u pitanju nisu samo prazne priče pokazao je plan ekonomskog oporavka Evropske unije „težak” 750 milijardi evra u kome je Zeleni dogovor zauzeo centralno mesto.\nPored toga, države EU poput Nemačke i Francuske su i na pojedinačnom nivou izdvojile veliki novac za energetsku tranziciju i borbu protiv klimatskih promena, dok je novoizabrani američki predsednik Džo Bajden u kampanji najavio investicioni plan od dve milijarde dolara za čiste tehnologije u naredne četiri godine.\nU izveštaju se navodi da bi Zemlja, prema trenutno važećim politikama i propisima, do kraja veka mogla da se zagreje za 2,9 °C.\nMeđutim, istovremeno je predstavljen i optimističan scenario koji je pokazao da bi, ukoliko se ispune najavljena obećanja i planovi država o dostizanju ugljenične neutralnosti do sredine veka, zagrevanje do 2100. iznosilo 2,1 °C, što je već blizu cilja postavljenog Pariskim sporazumom. Samo dve godine ranije optimističan scenario je podrazumevao zagrevanje od 3 °C.\nKada se sve sabere početkom 2021. možemo očekivati da 127 država koje su odgovorne za 63 odsto ukupnih svetskih emisija i predstavljaju oko 71 odsto svetskog BDP-a ima neku vrstu cilja za dostizanje ugljenične neutralnosti do sredine veka.\nEfekat staklene bašteklimaKlima101.rsKlimatske promeneKorona virusŠumski požarivisoke temperature


maj 2022. – Strana 2 – BALKAN TV NOVI SAD\nSUBOTICA – Rat u Ukrajini je u značajnoj meri poljuljao energetsku stabilnost u čitavom svetu, pa tako i kod nas. Energetska efikasnost i upotreba obnovljivih izvora energije su, čini se, važnije nego ikada do sada, […]\nPODGORICA – Viši sud u Podgorici produžio je za još dva meseca pritvor bivšoj predsednici Vrhovnog suda Vesni Medenici, potvrdila je podgoričkim Vijestima Marija Raković iz službe za informisanje suda. Medenici je pritvor produžen zbog […]\nKomanda i deo jedinica Četvrte brigade kopnene vojske realizovali su na više lokacija u Vranju i okolini komandno-štabnu vežbu „Proleće 22“, na kojoj su uvežbavani priprema i izvođenje operacije brigade Kopnene vojske. Vežba je realizovana […]\nPošta Srbije uvela je savremeno i praktično rešenje za automatizovanu dostavu pošiljaka – paketomate ili pametne paketske sandučiće, čime nastavlja sa povećanjem dostupnosti i sigurnosti uručenja pošiljaka. Upotreba paketomata Pošte Srbije počela je na 20 […]\nKRAGUJEVAC– Ministarka za rad, zapošljavanje, boračka i socijalna pitanja Srbije Darija Kisić Tepavčević najavila je danas socijalni program za Fijatove radnike u fabrici u Kragujevcu do kraja meseca. Ona je novinarima u Kragujevcu rekla da […]\nMoskva tvrdi da je ukrajinska vojska razmestila teško naoružanje u škole u samoproglašenoj Donjeckoj narodnoj republici, dok telegram kanali izveštavaju da Severodonjeck može postati simbol bitke za Donbas, piše Politika. Ruske snage se povlače sa […]\nPolicija je u Beogradu uhapsila dve osobe zbog sumnje da su, lažno se predstavljajući kao inspektori, ukrali oko milion dinara iz dve menjačnice, saopšteno je danas. Uhapšeni su F. J. (26) i T. B. (38) […]\nBeograd, 17. maj 2022. Predsednica Vlade Republike Srbije Ana Brnabić razgovarala je danas sa ambasadorom Republike Francuske u Srbiji Pjerom Košarom o aktuelnim svetskim temama, bilateralnim odnosima i novim francuskim investicijama u Srbiji. Brnabić je […]\nBeograd, 17. maj 2022. Potpredsednica Vlade Republike Srbije i ministarka kulture i informisanja Maja Gojković potpisala je danas sa dekanom Fakulteta dramskih umetnosti Milošem Pavlovićem Protokol o saradnji dveju ustanova, koji podrazumeva poboljšavanje položaja ljudi […]


EK radi na "Vakspruf" sertifikatu o vakcinaciji\nTanjug 15. januara 2021. 16:52\nBRISEL, 15. januara (Tanjug ) – Evropska komisija radi na sertifikatu o vakcini, nazvanom „Vakspruf“, koji bi mogao pomoći u ponovnom uspostavljanju prekograničnih putovanja, rekli su zvaničnici EU, ali plan je podelio nacije EU.\nO tom pitanju se razgovaralo mesecima, ali nije došlo do kompromisa zbog straha od suzdržanosti prema vakcini i povrede privatnosti, navodi Rojters.\nIzvršna komisija EU radi na sistemu za uzajamno priznavanje sertifikata svih članica EU koji bi dokazivao da je nosilac vakcinisan protiv novog korona virusa i zbog toga ne mora biti podvrgnut testovima po dolasku u drugu zemlju, kažu dvojica zvaničnika EU.\nKomisija bi trebalo da objavi sledeće nedelje novu komunikaciju sa preporukama o jačanju koordinacije protiv pandemije, ali nije jasno da li će detaljni predlozi o Vaksprufu biti uključeni u dokument.\nMnoge države koje su popularne turističke destinacije, poput Grčke i Malte, podržavaju plan, dok su druge, poput Holandije, više rezervisane, navodi se.


Opasnost da se ponovi terorizam u BiH – Indeks Vesti – Najvažnije vesti iz Srbije i regiona\nNaslovna > Oko nas > Balkan > Opasnost da se ponovi terorizam u BiH\nOpasnost da se ponovi terorizam u BiH\nNovosti 16/05/2017 Balkan\nU BiH postoje teroristi i opasnost da se teroristički napadi ponove, te da zato sve o radikalizmu i terorizmu mora biti transparentno i dostupno javnosti i ne sme “gurati pod tepih”, poručili su danas u Sarajevu predstavnici bezbednosnih institucija u Federaciji BiH i Republici Srpskoj.\nMinistar unutrašnjih poslova Republike Srpske Dragan Lukač rekao je da u BiH postoje teroristi i da postoji opasnost da se teroristički napadi ponove.\n“Hiljade ljudi su simpatizeri vehabijskog pokreta, jednog novog verskog pravca na ovim prostorima. Islamska zajednica u BiH pokušala je to da stavi pod kontrolu, ali se nakon pretnji povukla. Islamska zajednica je uradila što je mogla, a sada je na potezu država koja, nažalost, nije u stanju da prekine taj trend i to će se brzo da se oseti”, naglasio je Lukač.\nOn je dodao da treba uraditi sve na zaštiti građana i mladih ljudi.\nLukač je upozorio da se islamski radikalizam brzo proširio i podsetio da su u terorističkim napadima u Evropi bila uključena i lica iz BiH.\n“Radikalizam u BiH nije u opadanju. Dobro je što se provode projekti Ministarstva bezbednosti, ali to traje dugo. Smatram da mnogi, ipak, neće napustiti put kojim su krenuli”, ocenio je Lukač na sastanku organizovanom povodom potpisivanja Sporazuma o upućivanju oficira za vezu u Evropol.\nOn je rekao da MUP ima informacije o tim licima, posebno onim koji su otišli na ratišta, te upozorio da je veliki broj simpatizera i onih koji im pomažu. “Postoje veze i kanali koje treba ukinuti”, poručio je Lukač, prenele su banjalučke Nezavisne novine pozivajući se na Srnu.\nLukač je podsetio da je terorista koji je izvršio napad u Zvorniku radikalizovan za šest meseci, te da postoje mnoge zajednice u BiH koje vrbuju i regrutuju ljude i posebnim kanalima ih šalju na ratišta.\nMinistar bezbednosti BiH Dragan Mektić izjavio da u BiH postoji na stotine osoba evidentiranih da su na neki način povezane sa terorizmom.\nOn je istakao da sva priča o radikalizmu i terorizmu u BiH mora biti transparentna i dostupna javnosti i da se ne smije “gurati pod tepih” jer u tom slučaju može eskalirati. “Ne smemo kriti i čuvati za sebe informacije o terorizmu, već podeliti sa svim policijskim agencijama i Evropolom, kako bi Tužilaštvo moglo odmah intervenistati”, istakao je Mektić na istom skupu.\nOn je potvrdio da je BiH imala problem sa terorizmom, nasilnim ekstremizmom, ali da poslednjih godina nije imala terorističkih akata i evidentiranih odlazaka na strana ratišta, te da se takva mogućnost ne sme isključiti.\nMektić je napomenuo da postoje mnogi projekti i odobrena sredstva na reradikalizaciju mladih.\n“Radikalne grupe uglavnom žive u zajednici, i idemo u porodice iz kojih je neko boravio na stranim ratištima, a takvih je 46 porodica, kako bi se takva lica resocijalizovala i vratila u društvo”, naveo je Mektić.\nOn je dodao da je potrebno raditi i sa onima koji izdržavaju zatvorsku kaznu.\n“To nisu neki veliki uspesi, ali smo se značajno fokusirali na ovaj problem i radimo sa svim institucijama, posebno vjerskim i obrazovnim, a potrebno je i da se sa edukatinim emisijama u ovu priču uključe i mediji”, smatra on.\nMektić kaže da postoji model “brze radikalizacije”, ali da je nepopularno govoriti o broju radikalizovanih lica u BiH.\nMinistar unutrašnjih poslova FBiH Aljoša Čampara je rekao da se problem terorizma ne sme “gurati pod tepih” i da se mora nastupati transparentno. On je dodao da Federalna uprava policije ima registar, odnosno bazu podataka potencijalnih terorista koje dostavlja drugim policijskim agencijama.\n“Potrebno je smanjiti uticaj radikalizma, ali terorističkih napada je bilo i ne može tvrditi da ih neće biti. Teško je naći dokaze za tu vrstu krivičnih dijela, a pitanje terorizma je dosta osjetljivo pitanje”, ocenio je on.\nSrbija neće menjati politiku prema migrantima\nDžaferi poslao pismo Ivanovu i otišao za Brisel\nUzbuna u Sarajevu: Eksplozivna naprava u Skenderiji\nDanilović odbija da stavi potpis


Marina Maljković: Mnogo znoja moramo da prolijemo da bismo prošle grupu - MaxBet Sport\nNaša kladionica nudi kvotu 1.87 da će na WNBA meču Dalas – Konektikat biti ubačeno više od 150 poena.\n– Daleko od toga da smo favoriti u ovoj grupi, jer za rivale imamo ekipe koje su po sastavu mnogo jače od nas, a to su Rusija i Belgija. Mi jesmo na turniru u Francuskoj napravili dobar rezultat, pobedile Francusku i Tursku, ali smo izgubili od Rusije koja nam je direktan konkurent u grupi – rekla je Maljković, objavljeno je na sajtu KSS.\nSrbija će se takmičiti u Grupi D sa nacionalnim timovima Belorusije, Rusije i Belgije u “Kristalnoj dvorani” u Zrenjaninu.\n– Daleko smo od četvrtfinala, moramo mnogo znoja da prolijemo da bismo prošli najtežu grupu, a to ćemo uraditi samo ispravnim razmišljanjem, da pretvorimo tu realnu težinu naše grupe u nešto pozitivno i da podignemo količinu volje, da budemo tim koji ima ubedljivo najbolji voljni momenat, daleko ispred svih.\n– Svi dobro znate da je reprezentacija sada drugačija, ja i kad sam došla ponovo na mesto selektora imam osećaj ne da nastavljam od 2016. i Rija, već kao da počinjem ponovo iznova 2011. godine, kada sam prvi put došla na ovo mesto – dodala je ona.\n– Vidim da te mlade definitivno treba da budu prijatna stvar, pravi vetar u ledja, koji će da unese svežinu u naš tim, a starije igračice moraju dobro da se podsete onih svojih partija koje svi pamtimo, kada su bile najjače. Kada te dve stvari spojimo, onda možemo, uz najveći voljni momenat na turniru, a to definitivno treba da nas krasi, da očekujemo dobar rezultat – rekla je Marina Maljković.\nMARINA ODABRALA Srbiju predvode Petrović, Dabović i Bruks!\n27.06.2019. at 03:32


Cetvrti februar – Svetski dan borbe protiv raka – GM Press\nSvetska zdravstvena organizacija i Međunarodno udruženje za borbu protiv raka svakog 4. februara obeležavaju Svetski dan borbe protiv raka. Međunarodno udruženje za borbu protiv raka počelo je 2019. godine trogodišnju kampanju pod sloganom „Ja sam, ja hoću” kojom se podseća da pojedinac i zajednica mogu da doprinesu smanjenju globalnog opterećenja malignim bolestima.\nPrema poslednjim procenama Svetske zdravstvene organizacije i Međunarodne agencije za istraživanje raka, obolevanje od malignih bolesti u svetu je poraslo na 18,1 miliona ljudi, a registrovano je 9,6 miliona smrtnih slučajeva od svih lokalizacija malignih tumora u 2018. godini. Tokom života, jedan od pet muškaraca i jedna od šest žena će oboleti od raka, a jedan od osam muškaraca i jedna od jedanaest žena će umreti od nekog oblika maligne bolesti.\nPorast stanovništva, produženi zivotni vek, drustveni i ekonomski razvoj faktori su koji uticu na porast broja obolelih od raka. Primer su zemlje ubrzanog ekonomskog razvoja gde su u prošlosti najučestaliji bili maligni tumori kao posledica infekcije. Danas se u industrijski razvijenim zemljama češće javljaju tipovi malignih bolesti koji se dovode u vezu sa brzim nacinom života. Uprkos toj činjenici, hronične infekcije i dalje učestvuju u nastanku malignih tumora sa 15-20%, odnosno 16%. Preventivni programi u razvijenim zemljama doveli su do značajnog smanjenja stopa obolevanja od nekih lokalizacija raka, (rak pluća kod muškaraca u Severnoj Evropi i Severnoj Americi) i rak grlića materice, ali novi podaci pokazuju da se većina zemalja suočava sa povećanjem apsolutnog broja slučajeva malignih bolesti koji se kasno dijagnostikuju i zahtevaju dugotrajno lečenje i negu.\nPrema procenama u 2018 godini, polovina novih slučajeva malignih bolesti i više od polovine smrtnih slučajeva obolelih od raka u svetu zabelezeno je u Azij koja cini 60% svetske populacije. U Evropi, koja čini samo 9,0% svetske populacije, registrovano je 23,4% novih slučajeva raka i 20,3% smrtnih slučajeva od malignih bolesti. U Americi, koja čini 13,3% svetske populacije, registrovano je 21,0% novoobolelih i 14,4% umrlih od raka. Veći procenat smrtnih slučajeva od raka u odnosu na procenat novootkrivenih slučajeva je registrovan u zemljama Azije i Afrike gde je veca ucestalost raka u odmakloj fazi kao i ograničeni pristup zdravstvenoj zaštiti i pravovremenoj dijagnostici i lečenju .\nPrevencija malignih bolesti je najefikasnija u kontroli malignih bolesti i cini dve trećine faktora rizika koji su odgovorni za nastanak raka. Gotovo 40% malignih bolesti može biti izbegnuto jednostavnim merama: zdravim nacinom zivota, umerenom ishranom, prestankom pušenja, ograničenim konzumiranjem alkohola, izbegavanjem suvišnog izlaganja suncu, vežbanjem, kao i zaštitom od infekcija koje se mogu razviti u rak.\nRano otkrivanje raka, adekvatno lecenje i rehabilitacija uz odgovarajuće palijativno zbrinjavanje mogu znacajno uticati na ishod bolesti.\nGM Press / Foto: dzruma.rs


Proslava Kolping dana u Kelnu\nViše od 16 000 članova Kolping udruženja iz celog sveta okupilo se prethodnog vikenda u Kelnu kako bi obeležili 150 godina od smrti Adolfa Kolpinga. Ovom svečanom događaju prisustvovala je i predsednica Kolping društva Srbije, Ana Lenđel.\nOd 18. do 20. septembra 2015. godine dominantna boja u Kelnu bila je narandžasta. Veliki broj članova kolping udruženja iz celog sveta okupio se na ceremoniji otvaranja u Lanxess areni, da bi se zatim uključili u interakciju sa građanima Kelna, širom grada. Na pet punktova u gradu predstavnici Kolping udruženja pričali su sa građanima o značajnim socijalno političkim temama, podižući nivo svesti građana o važnosti aktivizma. Osvrt na aktuelnu humanitarnu krizu sa izbeglicama dat je kroz pozive na pokazivanje hrabrosti u borbi protiv rasizma i ksenofobije. Osnovni moto Kolping dana bio je "Hrabrost čini dobro", preuzet iz citata Adolfa Kolpinga: "Onaj koji pokazuje hrabrost, ohrabruje druge".\nPored ovoga, organizovano je i humanitarno prikupljanje obuće u kojem je prikupljeno više od 22 000 pari. Po gradu je bilo postavljeno više Kolping kontejnera namenjenih skupljanju obuće, koja se sada prosleđuje različitim socijalnim institucijama. Takođe, prikupljeno je i više od 11 000 evra za socijalni projekat Kolping omladine iz Blumenberga. Predstavnici Kolping omladine iz različitih zemalja aktivno su učestvovali u celokupnom događaju. Kolping društvo Srbije predstavljala je predsednica Ana Lenđel.


Hrvatska i Slovenija pozvale NATO da Crnoj Gori uputi poziv za članstvo\nHrvatska i Slovenija pozvale su NATO da uputi Crnoj Gori poziv za članstvo na septembarskom samitu u Velsu, rekla je danas prva potrpedsjednica Vlade Hrvatske Vesna Pusić.\nPusić, koja je i ministarka vanjskih poslova i predsjednica Hrvatske narodne stranke, gost je Liberalne partije Crne Gore na međunarodnoj NATO konferenciji lidera liberalnih partija koja se održava u Budvi.\nPusić je rekla da je Crna Gora ispunila uslove kada je riječ o reformamam, da se pokazala u misiji ISAF u Avganistanu i u reakcijama držeći stranu NATO-u nakon krize u Ukrajini.\n„Obzirom na geopolitičku poziciju Crna Gora je neobično važna zemlja kada je u pitanju sigurnost Jadranskog mora sa svih strana i ovog dijela Evrope”, kazala je Pusić, navodeći segmente pisma upućeno generalnom sekretaru NATO-a Andreasu Fog Rasmusenu i Vijeću ministara alijanse.\nNa pitanje šta vidi kao prepreke pristupanju, Pusić je navela da ih „ima užasno puno i da ih ne treba potcjenjivati”.\n„Bio bi to trijumf da Crna Gora dobije pozivnicu, a kao moguća prepreka bila bi i procjena nekih država članica da nisu ispunjeni uslovi, zatim generalna atmosfera koja vlada da ovo možda nije trenutak za proširenje”, kazala je Pusić.\nOna je rekla i da zemlja u kojoj nisu istraženi napadi i ubistva novinara ne bi trebalo da se nađe u NATO-u i da takvoj državi treba veoma jasno pokazati da ima šanse, ali da dodatna motivacija bude elimininacija takvih stvari.\n„Dakle nema neporcesuiranih napada na medije i neprocesuiranih zločina. To je preduslov bez daljnjeg”, kazala je Pusić.\nOna je naznačila da su najčešću uslovi za poziv u NATO izdvajanje iz budžeta, pouzdan sigrnosno-obvještajni aparat i podrška građana. „Ona sada ima pozitivan trend u Crnoj Gori”, kazala je Pusić.\nGosti konferencije u Kotoru su ministar odbrane Slovenije Roman Jakič i generalni sekretar Liberalne internacionale i bivši državni sekretar u Ministarstvu vanjskih poslova Makedonije Emil Kirjas.


U saradnji sa Privrednom komorom Srbije, Nacionalnom asocijacijom za razvoj organske poljoprivrede-Serbia Organica, pod pokroviteljstvom Nemačke vladine organizacije za medjunarodnu saradnju –GIZ-a u Regionalnoj privrednoj komori Užice je uspešno održana šestodnevna obuka na temu “Razvoj start up kompanija u uslužnoj delatnosti u sektoru organske proizvodnje“.\nObuka je realizovana u periodu od 17.10 do 1.11.2016. godine u dva nastavna bloka za 14 polaznika koji su na ovim edukativnim radionicama mogli na originalan i nastavno moderan način da se upoznaju kroz interaktivan rad najpre sa samom organskom proizvodnjom, a zatim i sa karakteristikama koje su neophodne za uspešnog preduzetnika u ovoj oblasti.\nPosebno mesto na edukaciji posvećeno je temi o proizvodima i uslugama, tržištu, pravnim okvirima i uslovima za započinjanje sopstvenog biznisa, kao i aktuelnim pitanjima o potrebnoj organizacionoj strukturi, marketingu, planiranju troškova i finansijske predvidivosti.\nCilj ovog treninga je bio da učesnici postanu dovoljno informisani i motivisani da započnu svoj posao u sektoru usluga u organskoj poljoprivredi,kao i da saznaju kako da naprave svoj biznis plan sa jasnom biznis idejom i strategijom ulaska na tržište, a da njihova preduzetnička ideja uspe i bude dugotrajno održiva.\nOrganska proizvodnja na području koje obuhvata Regionalna privredna komora užice ima velike potencijale i uz pravilnu orijentaciju, uz značajnija investiciona i kadrovska ulaganja mogla bi da predstavlja dodatnu vrednost našim poljoprivredno prehrambenim proizvodima i poljoprivrednoj ponudi sa naše regije.\nNa kraju obuke svim polaznicima dodeljen je sertifikat za uspešno savladan program stručnog usavršavanja i obuke na temu "Razvoj start-up kompanija u uslužnoj delatnosti u sektoru organske proizvodnje u Srbiji".


Đukanović: Napadi na Crnu Goru usmereni na urušavanje pravnog poretka - Svet - Dnevni list Danas\nPočetna » Svet » Đukanović: Napadi na Crnu Goru usmereni na urušavanje pravnog poretka\nCrna Gora se, zbog zakona o slobodi veroispovesti, suočava sa višestrukim udarima, iznutra i izvana, kroz otvorenu spregu crkve s nacionalističkim vansistemskim delovanjem, usmerenim na urušavanje pravnog poretka i negiranje građanskog i multietničkog karaktera crnogorske države, rekao je predsednik Crne Gore Milo Đukanović u Ženevi.\n5Piše: FoNet 24. februara 2020. 12.12\nU obraćanju na 43. sesiji Saveta za ljudska prava koja se održava u Palati nacija, Đukanović je ukazao na situaciju u Crnoj Gori nakon usvajanja Zakona o slobodi veroispovesti, prenosi RTCG.\nKako je rekao, tim Zakonom se na liberalan način, u skladu sa najsavremenijim legislativnim standardima, učvršćuje sloboda veroispovesti, uređuje pravni položaj verskih zajednica i garantuje ustavni princip odvojenosti crkve od države.\nOn je ponovio da je postupak izrade zakona trajao pet godina, uz inkluzivan dijalog sa svim zainteresovanim stranama, uključujući sve verske zajednice u zemlji i relevantne međunarodne organizacije, u prvom redu Venecijansku komisiju čije su preporuke prihvaćene.\nĐukanović je ponovio da je ovim zakonom zamenjen onaj iz 1977. godine iz perioda komunističke Jugoslavije.\n„Međutim, već u pripremi, a posebno nakon njegovog usvajanja Crna Gora se suočila sa optužbama samo jedne verske zajednice, i sa brutalnom medijskom kampanjom dominantno iz bližeg okruženja, s veštim manipulacijama i pokušajima da se država optuži da namerava da otima crkvenu imovinu i menja njihovu viševekovnu namenu. Uz to, u međunarodnim forumima, uključujući i ovaj dom, mogle su se čuti optužbe da Crna Gora sprovodi politiku diskriminacije i krši verske slobode“, rekao je Đukanović.\nOn je u Savetu za ljudska prava, potvrdio da je usvajanjem ovog zakona Crna Gora potvrdila da je građanska država, multietnička demokratija i društvo koje želi da kroz reforme i modernizaciju bude sastavni deo savremene evropske civilizacije.\n„Zbog toga se suočavamo sa višestrukim udarima, iznutra i izvana, kroz otvorenu spregu crkve s nacionalističkim vansistemskim delovanjem, usmerenim na urušavanje pravnog poretka i negiranje građanskog i multietničkog karaktera crnogorske države, što bi u krajnjem značilo povratak na srednjovekovni sistem u kojem je crkva bila iznad države i građana“, kazao je Đukanović.\n„Crna Gora će, kao i 2006. kada je demokratskim referendumom, što nije baš uobičajeno na Balkanu, obnovila državu, i ovo unutrašnje pitanje rešiti na miran način, i tako odbraniti koncept u kojem svi građani, i sve verske zajednice, imaju ista prava i ravnopravan položaj. Ovim mi činimo dobro ne samo za sebe i svoje građane, već šire potvrđujemo da je koncept građanske, multietničke demokratije na Zapadnom Balkanu moguć i održiv i da je jedini garant stabilnosti ovog ranjivog regiona“, rekao je on.\nĐukanović je ukazao da je „opasno prenebregavati realnost, igrati se osećanjima vernika i biti objekat ili oruđe u realizaciji opasnih velikodržavnih projekata, što bi sve zajedno trebalo da nas zabrinjava“.\nOn je zaključio da Crna Gora ostaje opredeljena da dalje izgrađuje svoj kredibilitet poštovalaca i zaštitnika ljudskih prava.\n„Verujem da ćemo time na najbolji način zadobiti vaše poverenje i podršku za kandidaturu za članstvo u Savetu za period 2022-2024“, zaključio je Đukanović.\nCrna Gora, Milo Đukanović, Savet za ljudska prava, Ženeva\nKada na ulice izadje trecina stanovnika drzave,zapitas se sta to nije u redu sa mnom,a ne da je neko drugi kriv\nAko su ta trecina Vucicevi Srbi onda je sve jasno.\n24. februara 2020. u 13.02\nCovek je u pravu on samo hoce ono sto su radile bivse republike, drzavu bez Srba i svoj identitet tako sto ce unistiti srpski,U tome su imali podrsku zapada i 90 kao i sada.\n24. februara 2020. u 13.28\nKad don Milo priča o ustavnom poretku i zakonu… Strašno.\n24. februara 2020. u 13.47\nOn priča o pravnom poretku?


''Unija je pažljivo pratila šta se sve objavljivalo i došli smo do zapanjujućeg podataka da je u martu, odnosno tokom prethodne školske godine, prijavljeno 8.700 slobodnih radnih mesta, a da je početkom ove školske godine, u septembru to 18.400. Skoro 9.700 normi je negde skrivano'', rekla je predsednica Unije sindikata prosvetnih radnika Srbije Jasna Janković, dodajući da Unija uz objašnjenje traži i da Ministarstvo kaže šta će preduzeti.\nJanković je napomenula i da je "udomljavanje" tehnoloških viškova osnov za uređenje sistema prosvete u Srbiji, te upozorila da i dalje postoji problem što se pojedinim prosvetnim radnicima, koji su napunili 65 godina, produžava mogućost da rade, dok stotine drugih nemaju puni fond časova, te ne mogu da ispune normu.\n''Ne možemo da apelujemo ni na koga, sem na ministra da se pozabavi tim velikim problemom o kome Unija već godinama govori'', rekla je Janković, primetivši da aktuelni ministar ima više sluha za taj problem od prethodnika.\nJanković pominje i problem "preuzimanja prosvetara sa šestim stepenom", kojih u Srbiji ima više od hiljadu, a za koje Unija smatra da se njihov problem mora rešiti, ali ne strogo postupanjem po zakonu.\nJer, kako objašnjava, zakon sada jednostavno ne prepoznaje da je neko uspešno radio 25 godina, ali da više ne može da ga preuzme neka druga škola, jer nema dovoljnu stučnu spremu.\n''Možda možemo reći da je to malo u odnosu 110.000 zaposlenih, ali svakako za njih i njihove porodice to je veliki problem'', smatra Janković.


Milan Smiljanić, vicešampion sveta u pauerliftingu, prvi i za sada jedini osvajač medalja sa svetskog IPF prvenstva u istoriji srpskog pauerlifting sporta.\nU prošlosti se pored powerliftinga bavio karateom i ragbijem.\nTakmičarskim pauerlifting sportom se neprekidno bavi preko 10 godina, prvi put u "Klubu dizača tegova Partizan". Višestruki je državni šampion, šampion Balkana i aktuelni državni rekorder u kategoriji +120kg. Takmiči se u klasičnom pauerliftingu ili popularno, RAW (bez opreme). Osvajač je svih takmičenja iz kalendara Poverlifting saveza Srbije.\nVicešampion sveta (2019 M1) i prvak evrope u diviziji M1 Powerlifting Classic Albi Francuska 2020.\nZavršio je Beogradsku poslovnu školu, transfer program i specijalističke strukovne studije na Fakultetu organizacionih nauka. Po obrazovanju je specijalista strukovni menadžer za ljudske resurse (diploma, dodatak diplomi).Zaposlen u Agenciji za privredne registre od 2005 godine. Oženjen je i otac dvoje dece.\nZbog ostvarenih rezultata i doprinosa razvoju pauerlifting sportu, Poverlifting savez Srbije je odlučio da ga kao vrhunskog sportistu nagradi besplatnim školovanjem za program licenciranja u sportu (Ugovor o licenciranju) čime je postao jedan od prvih nosilaca licence pauerlifting instruktora. Pohađao je mnoge seminare i držao je iste na temu poverlifting sporta.\nZbog uspeha na Balkanskom prvenstvu (27. i 28. maja) 2017. godine, Milan Smiljanić je kategorizovan kao vrhunski sportista, na osnovu Pravilnika.\nU novembru 2018. godine, Milan Smiljanić je imenovan za predsednika Poverlifting saveza Srbije.


Kako će dvomeč protiv Darušafake odrediti Partizanovu sezonu u Evropi – online-news.rs\nHome > Sport > Košarka > Kako će dvomeč protiv Darušafake odrediti Partizanovu sezonu u Evropi\nod robertnbg - 21 јануара, 2020 07\nKošarkaši Partizana u utorak igraju prvu od dve utakmice sa Darušafakom u top 16 fazi Evrokupa. Utakmica u “Folksvagen areni” mogla bi da bude ključna za crno-bele kada su u pitanju krajnji dometi takmičenja u Evropi.\nTrinkijerijev “italijanski posao”\n“Sale nacionale” doveo je u Beograd Teodosića i Markovića, kao i četu američkih legionara, ali u Beogradu su se poveli kao bosi po trnju. Prvo poluvreme utakmice protiv Virtusa bilo je jedno od najboljih koje je Partizan odigrao još od slavnih vremena Duška Vujoševića.\nIpak, jedan (ne)očekivan poraz mogao bi sve to da poremeti. A utakmica protiv Darušafake je prava “nagazna mina”.\nUkoliko slavi u “Folksvagen areni” Partizan bi širom otvorio vrata četvrtfinala takmičenja, a vrlo moguće i prvoj poziciji u grupi i povoljnijem žrebu do same završnice.\nCrno-bele već naredne sedmice očekuje “revanš” protiv turskog tima, posle čega sledi gostovanje kod Virtusa, dok u poslednjem kolu u “Štark arenu” stiže Trento.\nKljučne reči će Darušafake dvomeč Evropi kako odrediti Partizanovu protiv sezonu\n“Verujem da ukanovi ne shvata u kakve je svetinje udario”\nVranješ na meti kritika: “Neverovatno šta je napravio”\n(UŽIVO) SRBIJA – NIGERIJA! Devojke nadomak trijumfa\n8 фебруара, 2020 04\nFMP savladao Cibonu i preuzeo četvrto mesto u ABA ligi\nSudar dva automobila kod Ade Ciganlije: U udesu povreeni majka i troje dece\nKategorije Изабери категорију Automobili (52) Ekonomija (2.075) Kultura (521) Prevoz (1) Putovanja (313) Sport (8.937) Fudbal (1.879) Košarka (1.174) Odbojka (29) Rukomet (92) Tenis (1.014) Vaterpolo (71) Tehnika (429) Vesti (4.021) Zdravlje (715) Život (2.140)


PETICA VIŠE NEĆE BITI NAJVIŠA OCENA Šarčević: Uvodimo program međunarodne mature sa sistemom ocenjivanja od 1 od 7!\nSrbija od nove školske godine uvodi program međunarodne mature u kom petica neće biti najveća ocena.\nMinistar prosvete Mladen Šarčević objasnio je jutros za TV Prva da se ovaj program odnosi na gimnazije:\n- To znači da je program IB diploma završne dve godine gimnazijskog obrazovanja sada u Srbiji dostupan deci gimnazijskog obrazovanja kroz državne škole - rekao je ministar.\n- Ocene su na skali od jedan do sedam, to znači da je ozbiljnost programa velika, da su ispiti zahtevni i da se ocene na mnogim svetski priznatim fakultetima priznaju kao završeni ispiti - naglasio je ministar.\nProgram će se od septembra primenjivati u tri gimnazije - Zmaj Jovina u Novom Sadu, Deseta Beogradska i Svetozar Marković u Nišu.\n- I već da pohvalim Nišlije da su najbolje uradili prijemni, Beograđani su bili solidni, Novosađani mogu da budu malo bolji... - rekao je ministar.\nOno što je važno, kaže je da je u okviru programa - petica u rangu naše petice, a postoje i šestica i sedmica.\n- Taj program ima šest ispita koji đaci biraju po nekom sistemu šestougaonika i slažu svoju idealnu kombinaciju - naglasio je ministar.\nNovi sistem ocenjivanja


"Status kvo neodrživ, nema boljeg trenutka za sporazum" - BIGportal.ba\nJuni 12, 2019 Juni 12, 2019 1174\nZamenik pomoćnika državnog sekretara SAD Metju Palmer ocenio je da je status kvo na Balkanu neodrživ.\nPalmer je pozvao prištinske vlasti da “intenziviraju napore” za postizanje sveobuhvatnog sporazuma o normalizaciji odnosa sa Beogradom.\nPalmer je na obeležavanju 20. godišnjice od ulaska NATO snaga na kosovsku teritoriju poručio onima koji, kako je naveo, veruju da će se u jednom trenutku stvoriti bolji uslovi da se ispregovara sporazum da “nema boljeg trenutka od sadašnjeg”.\nOn je ocenio da je normalizacija odnosa ključna za “evropsku budućnost obe zemlje” i za stabilnost, prosperitet i budućnost regiona.\n“SAD su na strani Kosova kako bi ohrabrile njegov napredak, ali vreme je da Kosovo intenzivira napore da obezbedi trajan mir tako što će postići sveobuhvatan sporazum o normalizaciji odnosa sa Srbijom, koji će biti koncentrisan na uzajamno priznanje”, rekao je Palmer.\nU tom kontekstu, on je podsetio na “istorijsko pomirenje” Grčke i Makedonije koje je, kako je ocenio, pokazalo da je uz hrabre lidere, okrenute ka budućnosti, moguće ostaviti po strani sporove iz prošlosti.\nUHAPŠENI U AKCIJI TULIP Predložen pritvor za trojicu državljana Turske, Iraka i Njemačke\nPORAZNI REZULTATI ISTRAŽIVANJA : Svaki drugi student ne vjeruje institucijama Srpske\nracic Oktobar 18, 2019 at 10:25 pm\n20 godina okupacije Kosova i Metohije.\nBila je Istocna Njemacka “malo” duze okupirana …


Dačić: Na Kosovu bezbednost obezbeđuju međunarodne snage\nPredsednik socijalističke partije Srbije Ivica Dačić kaže da će insistirati na obavezi međunarodnih snaga da osiguraju mir i bezbednost, a ne na povratku srpskih snaga bezbednosti u pokrajinu.\n"Na Vidovdan, kada je došlo do incidenata, veoma jasno sam rekao da smatram da su za mir i bezbednost na Kosovu odgovorne i zaduzene medjunarodne snage - Kfor i Euleks, i da sa KPS imaju zadatak da se izbegnu incidenti i osigura mir i bezbednstost za sve gradjane, a samim tim i za Srbi na Kosovu", kaže mandatar za sastav nove vlade.\nDačić je podsetio da Srbija nema svoje snage bezbednosti na Kosovu i da će nova vlada upravo insistirati na obavezi medjunarodnih snaga da osiguraju mir i bezbednost, a ne na povratku bezbednosnih snaga.\nPrema njegovim rečima, jasno je da će nova vlada, ukoliko bude izglasana u parlamentu, nastaviti razgovore u vezi sa Kosovom i da ne postoji nikakva dilema da li će ti razgovori biti nastavljeni.\n"Biće nastavljeni i biće sprovedeno sve ono što je dosadašnja vlada prihvatila u dogovoru sa Briselom. Zaista bih zamolio sve da zlonamerno ne interepretiraju izjave koje su imale za cilj suptorno, a to je da će prioritet Vlade Srbije biti mir, bezbednost i stabilnost na Balkanu, uključijući i Kosovo i Meothiju", zaključio je mandatar za sastav nove vlade.